SAOPĆENJE ZA JAVNOST LABURISTIČKE STRANKE BIH | Laburistička stranka BiH\nNaslovna / Vijesti / SAOPĆENJE ZA JAVNOST LABURISTIČKE STRANKE BIH\nKlub Laburističke stranke BiH u Općinskom vijeću Velika Kladuša zaprepašten je zaključkom Kolegija o neutvrđivanju dnevnog reda i termina održavanja redovne sjednice Općinskog vijeća zbog seta materijala upućenih u proceduru od strane ovlaštenog Predlagača Općinskog načelnika.\nNaime, Općinski načelnik Fikret Abdić dostavio je Informaciju o radu i aktivnostima Općinskog načelnika na izradi i realizaciji strategije razvoja Općine Velika Kladuša za period 2021-2031, 6 Anexa, 2 Analize stanja i Presjek aktivnosti o pokrenutom procesu revizije privatizacije Agrokomerca, koja je u toku, te Prijedlog Odluke o utvrđivanju javnog interesa za izgradnju, rekonstrukciju i modernizaciju nekategorisanog puta „Čaglica-Ponjevići-Golubovići“.\nSveopći šok kod opozicionih stranaka zavladao je zbog obimnosti Informacije o radu Načelnika, te pratećih dokumenata jer isti sadrže 550 stranica, dok su do jučer „odgovorno“ tvrdili da Fikret Abdić NE RADI, te s tom tezom obrazložili Inicijativu za Opoziv, a za koju nisu sigurni kad će je uputiti u proceduru.\nSudeći po izjavama predsjednika Klubova stranka SDA, ASDA, SDP/KSPP i Naše stranke Informacija o radu Načelnika, te pokretanje procesa izrade Strategije razvoja Općine Velika Kladuša nisu PRIORITET ili bolje rečeno, PREDMET njihovog interesovanja, iako je proces izrade Strategije razvoja zakonska obveza svih općina, gradova i kantona u Federaciji BIH.\nS pravom se postavlja pitanje, a šta to jest predmet interesovanja opozicionih stranaka u Općinskom vijeću Velika Kladuša?!\nPrema zaključcima opozicije i njihovog „osjećanja političke, društvene i ljudske odgovornosti prema građanima“, neće im biti nikakav problem primati paušale za vlastiti nerad do septembra, kada bi se trebala održati redovna sjednica Općinskog vijeća.\n◄ Opoziv – lov na budžet općine Velika Kladuša\nUsvojena Informacija o radu Općinskog načelnika na izradi i realizaciji strategije ►


ZAKON O ULAGANJIMA: Na primedbe "Transparentnosti Srbije" da bi trebalo preispitati model subvencija i postojanje Komisije za kontrolu državne pomoći, ako se neretko mimo nje odobravaju podsticaji, nadležni odgovaraju da su zadovoljni njenim radom. Više transparentnosti traži i Evropska komisija i to kroz pregovore o Poglavlju 8, koje se odnosi na politiku konkurencije\nNajveći problem prilikom davanja državnih subvencija investitorima je netransparentnost – ne zna se na osnovu čega se određuje ko može i koliko novca da dobije i ko ga je dobio, piše u izveštaju "Transparentnosti Srbija".\nOcenjuju da je 2015. godine, donošenjem Zakona o ulaganjima ("Sl. glasnik RS", br. 89/2015), napravljen pomak jer su uvedeni merljivi uslovi koje investitor treba da ispuni – koliko novca treba da uloži ili zaposli radnika, ali da će, i zbog pregovora sa Evropskom unijom, morati da se poboljša kontrola državne pomoći. U Ministarstvu privrede kažu da su spremni na razgovor sa svima koji misle da mogu da unaprede tu oblast.\n"Transparentnost Srbija" je pod lupu stavila 21 kompaniju koje su od države dobile ukupno 180 miliona evra podsticaja.\n"Meni je bilo vrlo specifično i zanimljivo kada Ministarstvo privrede potpisuje ugovor sa firmom 'Meita' i poziva se na rešenje Komisije za kontrolu državne pomoći iz budućnosti. Komisija je vodila slučaj pod jednim brojem, dopisivala se sa Ministarstvom, tražila dodatne podatke, ali je konačno rešenje dozvoljenosti donela u februaru, a ugovor je potpisan u novembru prethodne godine", kaže Zlatko Minić iz "Transparentnosti Srbija".\nStručnjaci "Transparentnosti" su našli propuste i prilikom dodele subvencija "Leoniju", "Džonson elektroniku", "Juri", "Geoksu" i "En-Si-Aru" u Beogradu, koji je četiri puta dobio subvencije, ukupno nešto više od 10 miliona evra.\n"Sigurno je najteži prekršaj kad se nešto i ne prijavi da je dodeljeno. Ovde vidimo slučaj da se tek naknadno došlo do saznanja da je dodeljena državna pomoć", objašnjava Nemanja Nenadić iz "Transparentnosti Srbija".\nNa primedbe "Transparentnosti" da bi trebalo preispitati model subvencija i postojanje Komisije za kontrolu državne pomoći, ako se neretko mimo nje odobravaju podsticaji, ministar odgovara da je Vlada zadovoljna njenim radom.\n"Nema nikakvih primedaba na transparentnost od strane MMF-a i Svetske banke, od svih koji su u zvaničnoj kontroli, ali ima od nevladinih organizacija i mi želimo i s njima da razgovaramo i, sve što je u našoj mogućnosti da objavimo, mi ćemo i objaviti", kaže ministar Goran Knežević.\nViše transparentnosti traži i Evropska komisija, kažu u NALED-u, i to kroz pregovore o Poglavlju 8, koje se odnosi na politiku konkurencije.\n"Svedoci smo da je i u drugim zemljama ovo poglavlje na kraju dolazilo na red. Imamo primer da je u Hrvatskoj zatvoreno nekoliko brodogradilišta kad više nisu mogli da dodeljuju subvencije i kada je ovo poglavlje došlo na red. Sad je lopta na strani države da se ova tema podigne", smatra Slobodan Krstović iz Nacionalne alijanse za lokalni ekonomski razvoj (NALED).\nPrema zvaničnim podacima, od 2004. godine pomoć države dobile su 72 kompanije koje su otvorile 40.000 radnih mesta.\nIzvor: Vebsajt RTS, Mirjana Brajković, 12.06.2017.


Šitaka iz Bosne osvaja evropsko tržište - Challenge 2 Change\nMeđu brojnim privrednim subjektima koje je u proteklom periodu podržao Challenge fond je i preduzeće Casa Mushrooms d.o.o. iz Banjaluke. Grantom od 18.300 evra podržana je njihova ideja kultivisanog uzgoja gljive šitake, egzotične jestive i ljekovite gljive koja je vrlo tražena na tržištu Evropske unije, a može da se uzgaja i na našim prostorima.\n“Casa Mushrooms je osnovana 2014. godine kao ćerka naše matične firme koja postoji već 18 godina. Bavimo se otkupom, preradom i proizvodnjom gljiva. Od 500t sirovine, godišnje se izveze 50t suvih gljiva čime se ostvaruje prihod od oko 10 miliona KM. Međutim, otkup i prerada samonikle gljive nose dosta rizika, jer zavise od vremenskih uslova, pa smo došli na ideju da pokrenemo proizvodnju šitaka gljive u kontrolisanim uslovima”, pojašnjava Milan Zorić, vlasnik preduzeća.\nU projekat su, kaže ušli sa partnerima iz Holandije sa udjelom vlasništva od 49 odsto, da bi se vlasnička struktura u međuvremenu promijenila i plan je da do kraja godine u potpunosti pređe u domaće vlasništvo.\n„Ovim projektom planirali smo sedmičnu proizvodnju od 5 tona, odnosno 250 t godišnje. Bilo je predviđeno da cjelokupna količina ide u izvoz, ali razmatramo i mogućnost saradnje sa domaćim proizvođačima začinskih smjesa u koji bi mogla ići mljevena šitaka. Riječ je o veoma kvalitetnoj i ljekovitoj gljivi koja može biti interesantna i našem tržištu u određenoj mjeri“, kaže Zorić. On s ponosom ističe da su investirali značajna sredstva u nabavku specijalne komore koja radi dezinsekciju i mikrobiologiju, odnosno dezinfekciju proizvoda na bazi CO2 čime proizvod ne gubi status organskog. Ova firma je ispunila i uslove za dobijanje svih sertifikata koje zahtijeva izbirljivo strano tržište, a sve s ciljem da krajnji kupac dobije kvalitetan proizvod. Veoma su zahvalni Challenge fondu na podršci.\n„Svaka finansijska pomoć je značajna, ali još je značajnije kada vas neko prepozna i izdvoji u masi drugih. To je uvijek kompliment i dodatni podsticaj“, poručuje Zorić.


Nikola Cimeša | Jumbo Travel\nSavezna agencija za zdravstvo (BAG) Švajcarske skinula je od danas Srbiju sa “crvene liste”. Skidanje sa “crvene liste” važno je za građane Srbije koji žive u Švajcarskoj. Skidanje sa “crvene liste” ukida karantin za građane Srbije koji imaju boravišne dozvole u Švajcarskoj koji se vraćaju sa putovanja iz domovine. Dok je Srbija bila na “crvenoj … Read more Švajcarska skinula Srbiju sa “crvene liste”\nAir Serbia nastavlja da povećava broj letova za Crnu Goru nakon obustave saobraćaja Montenegro Airlines-a i ukidanja obaveze PCR testova. Zbog pojačane potražnje u putničkom avio-saobraćaju između Srbije i Crne Gore, Air Serbia je povećala kapacitete za putovanja između dve zemlje, uvođenjem dodatnih letova i promenom tipa aviona na linijama ka Tivtu i Podgorici. U … Read more Air Serbia povećava broj letova za Crnu Goru\nZa ulazak u Brazil od Nove Godine obavezan je negativan PCR test. Ova zemlja, koja je do nedavno bukvalno bila bez ikakvih ograničenja u pogledu putovanja, sada je odlučila da pooštri pravila za ulazak u zemlju. Od 30. decembra 2020. na snagu su stupila nova pravila prema kojima je svima koji ulaze u Brazil, bilo … Read more Za Brazil obavezan negativan PCR test


Nakon 12 godina: Sarajevo i London povezani aviolinijom - Biznis Info\nYou are at:Home»Biznis cafe»Nakon 12 godina: Sarajevo i London povezani aviolinijom\nNakon 12 godina: Sarajevo i London povezani aviolinijom\nBy BiznisInfo on\t 19/09/2019 Biznis cafe\nAviokompanija FlyBosnia povezala je Sarajevo sa Londonom, glavnim gradom Ujedinjenog Kraljevstva, što predstavlja prvu zračnu vezu između glavnih gradova naše zemlje i Ujedinjenog Kraljevstva, nakon 12 godina.\nLondon, inače, kao jedan od najvažnijih svjetskih centara političke moći, kulture, obrazovanja, mode, sporta i turizma, privlači blizu 30 miliona posjetitelja svake godine, što ga čini najposjećenijim gradom u Evropi.\nPrvi avion na ovoj ruti – Airbus A319 nove generacije poletio je sa Međunarodnog aerodroma Sarajevo jutros u 7:00h, te se nakon ceremonije koja je upriličena po slijetanju na londonskom aerodromu Luton vratio u Sarajevo u 13:15h.\nFlyBosnia redovne će letove na ovoj liniji i sa navedenim avionom otpočeti već od iduće sedmice. Letovi će se u prvom periodu odvijati tri puta sedmično – utorkom, subotom i nedjeljom, a FlyBosnia planira u narednih godinu dana na ovoj liniji uspostaviti letove svakog dana u sedmici.\n“Uspostavljanjem ove linije, Međunarodni aerodrom Sarajevo nastavlja korporativni rast na svim poljima, što direktno doprinosi jačanju ekonomske slike zemlje i razvoju turističkih potencijala, ali i omogućava bh. građanima sve širi izbor kada su u pitanju evropske i svjetske destinacije“, izjavio je direktor Međunarodnog aerodroma Sarajevo Armin Kajmaković, saopćeno je iz Uprave aerodroma.


J edno mesto u loži "Marakane" ostaće prazno i u polufinalu Kupa\nDžajić neće doći ni na sledeći derbi\nLično, ne očekujem da će predsednik biti na toj utakmici. Hiljadu puta sam već rekao da će se vratiti tek kada izleči leđa - kaže Milan Vujin\nNajbolji fudbaler u istoriji naše zemlje, prema izboru koji je svojevremeno organizovala UEFA, nije bio na utakmici na kojoj je Crvena zvezda, kojom predsedava, pokušala barem da odloži primopredaju šampionske titule.\nDragan Džajić, i dalje prvi čovek Crvene zvezde koji, što u ostavci a što na bolovanju, ne boravi na zvaničnom radnom mestu još od oktobra prošle godine, nije se pojavio na večitom derbiju u subotu. Iako je Skupština našeg najtrofejnijeg kluba odbila ostavku koju je Džajić podneo posle evropske golgote u duelima sa PSV Ajndhovenom i Zenitom, a njegov dolazak na "Marakanu" za duel sa Partizanom bio nezvanično najavljivan po fudbalskoj čaršiji, legendarni fudbaler i višedecenijski rukovodilac Crvene zvezde nije sedeo u loži.\nNi dva dana posle remija kojim su se crveno-beli i definitivno oprostili od titule, na "Marakani" je teško dobiti smisleno objašnjenje zbog čega je predsednik, kome su sve klupske strukture javno izrazile podršku tokom zime i jeseni, propustio možda i najznačajniju utakmicu u sezoni.\n- Pa, ja sam hiljadu puta do sada već rekao da će se Džajić vratiti kada bude izlečio leđa. Dakle, kada će to biti, znaće se tek posle njegove posete doktoru Fereu u Francuskoj. Od rezultata tih pregleda zavisi datum njegovog povratka na "Marakanu" - rekao je potpredsednik Zvezde Milan Vujin.\nDa li će Džajić prisustvovati predstojećoj bici za drugi trofej, 11. maja, kada je na repertoaru polufinale nacionalnog kupa protiv Partizana, takođe na "Marakani"?\n- Ne očekujem to - zaključio je Vujin.\nJedno mesto u loži "Marakane" ostaće prazno i u polufinalu Kupa\nFernando Alonso svestan šta mu je pošlo za rukom na VN San Marina\nHidink vapi za besom Milana\nPredsednik FS Srbije i Crne gore najavio oštru borbu sa huliganima\nSvaka nam čast za maraton\nŠakil po ukusu Veljka Bulajića\nGde je Dankana nema, Nagitsi kolo vode\nŠvajcarski Divac posetio Beograd


Vranje sve vesti - Page 470 of 526 - JUGPRESS\nVranje 22 Jula, 2016\nMobing u “Geoxu” u Vranju\nVRANJE Da obraz nema cenu svedoči priča pedesetogodišnje Vranjanke Liljane Krstić, donedavno radnice italijansake Fabrike obuće “Geox”. U ovim teškim vremenima kada mnogi jedva sastavljaju kraj s krajem, ona je odlučila da izađe u…\nVranje 21 Jula, 2016\nU Vranju pozorišne predstave na otvorenom\nVRANJE U okviru ,,Vranjskog kulturnog leta” glumci Pozorišta ,,Bora Stanković” izvešće pet predstava do kraja ovog i tokom narednog meseca. Sutra u 19 sati na Trgu Staniše Stošića publika će biti u prilici da…\nUsvojen završni račun budžeta grada Vranja\nVRANJE Na sednici Skupštine grada Vranja verifikovani su mandati novim odbornicima i usvojene dopune, ionako, već obimnog dnevnog reda. Jedna od najznačajnih tačaka je bio Predlog odluke o završnom računu budžeta grada Vranja za…\nUčesnici likovne kolonije kod gradonačelnika\nVRANJE Gradonačelnik Vranja Slobodan Milenković i članica Gradskog veća zadužena za kulturu Zorica Jović organizovali su prijem za učesnike “Likovne kolonije Vranje 2016”. “Zadovoljan sam kada grad meraka i sevdaha i bogatog kulturnog nasleđa ugosti…\nVranje 20 Jula, 2016\nVranje dobija gradskog urbanistu\nVRANJE Za 21. jul zakazana je sednica Skupštine grada Vranja, na čijem se dnevnom redu nalazi 46 tačaka. Kako je najavljeno odbornici će izabrati gradskog urbanistu, prvog koji će se na tom mestu naći u…\nFormirana komisija za utvrdjivanje nadoknade zbog ujeda pasa\nVRANJE Na sednici Gradskog veća u Vranju doneta je odluka o dodeli sredstava za finansiranje i sufinansiranje projekata iz oblasti kulture za drugu polovinu 2016. godine. Rezultati konkursa koji je bio raspisan još…\nVranje 19 Jula, 2016\nVranjski SNS o otvaranju poglavlja\nVRANJE Gradski odbor SNS Vranje saopštio je danas da su “juče iz Evrope stigle dobre vesti za Srbiju jer su otvorena poglavlja 23 i 24 u procesu pridruživanja Srbije Evropskoj Uniji”. “Vladavina prava…\nVranje 18 Jula, 2016\nPočela “Likovna kolonija Vranje 2016”\nVRANJE U organizaciji Narodnog univerziteta u Vranju je počela tradicionalna “Likovna kolonija”, koja je okupila sedam umetnika iz zemlje i inostranstva. U narednih sedam dana stvaraće umetnici iz Beograda, Novog Sada i Kraljeva, kao i…\nVRANJE Gradonačelnik Vranja Slobodan Milenković, organizovao je prijem za najbolje učenike osnovnih i srednjih škola na području grada. Obraćajući se prisutnim učenicima izrazio je zadovoljstvo što su u Gradsku kuću došli najbolji među najboljima. ,,Obrazovanje…\n« 1 … 469 470 471 … 526 »


Oglašivači se sele iz štampe na veb, sledi uspon tableta - Evropska opservatorija za novinarstvo - EJO\nUkupna vrednost globalnog oglašavanja na internetu nadmašiće prvi put u istoriji vrednost oglašavanja u novinama tokom 2013. godine, pokazuje najnovija prognoza mreže medijskih agencija ZenithOptimedia. Udeo oglašavanja na vebu nastaviće ubrzano da raste, pa će sa sadašnjih 18 odsto udela u ukupnom marketinškom kolaču dostići 23,4 odsto tokom 2015. godine, dok će oglašavanje u štampi nastaviti da opada za jedan odsto svake godine. Tako će za nepune tri godine oglašavanje na vebu nadmašiti vrednost ukupnog oglašavanja u novinama i magazinima zajedno, računajući samo njihova štampana izdanja. Udeo televizijskog oglašavanja poslednjih nekoliko godina je stabilan, a očekuje se da će se i u narednih nekoliko godina održati na sadašnjih 40 odsto.\nNajbolji pokazatelj ekspanzije onlajn sfere predstavlja predviđanje da će rast oglašavanja na internetu na globalnom nivou iznositi čak 14,6 odsto u 2013, dok će u tradicionalnim medijima porasti za samo 1,7 odsto u odnosu na prethodnu godinu.\nNastaviće se i trend sve većeg ulaganja u reklamno-propagandne svrhe, pa će ukupna sredstva namenjena oglašavanju porasti za 4,1 odsto u 2013. godini i tako dostići vrednost od 518 milijardi američkih dolara na globalnom nivou. Rast će pre svega diktirati tržišta u razvoju i sve primamljivije oglašavanje na vebu, dok se najveća kriza oseća u evrozoni.\n„Oglašivači su spremni da povećaju svoje budžete ako znaju da mogu postići značajan povračaj investicija. To znači da društveni mediji i video na internetu rastu vrlo brzo, čime podstiču dalje povećanje globalnih budžeta za oglašavanje i pored stagnacije u evrozoni“, kaže globalni direktor ZenithOptimedia Stiv King.\nBudućnost pripada tabletima\nSudeći po najnovijim trendovima, sledeći korak u oglašavanju biće usmeravanje sredstava ka mobilnim uređajima, kojima sasvim izvesno pripada budućnost. Tako istraživanje koje je sproveo Alliance for Audited Media (bivši američki ABC), pokazuje da digitalno poslovanje severno-američkih izdavača dnevnih novina i magazina postepeno postaje profitabilno, a 63 odsto njih smatra da su tableti najvažniji digitalni kanal za budućnost njihovog poslovanja.\nTokom navedenog istraživanja anketirano je 210 američkih izdavača, a čak 90 odsto njih je već prisutno na nekoj od mobilnih platformi, bilo da je to tablet, smartfon ili e-reader. U ovom trenutku manje od četvrtine ispitanika kaže da su njihove aplikacije za tablet i smartfon profitabilne, ali istovremeno više od polovine njih očekuje da one postanu profitabilne u naredne dve godine.\nO potencijalu mobilnih uređaja najbolje svedoči iskustvo Velike Britanije, koja već po pravilu najavljuje najnovije medijske trendove. Prema podacima koje je početkom januara objavio sajt eMarketer, britanski oglašivači su potrošili 36,35 dolara po korisniku mobilnog internet u 2012. godini, što je rekord na svetskom nivou. Na drugom mestu je Norvešta sa 35,71 dolara po korisniku, dok su SAD na trećem mestu sa 31,50 dolara.\nU usponu i onlajn tržište Srbije\nVrednost tržišta internet oglašavanja u Srbiji kreće se izmedju 15 i 20 miliona evra, što je ogroman porast u odnosu na period od pre tri godine kada je oglašavanje na vebu vredelo svega četiri do pet miliona evra. Trend sve većeg ulaganja u onlajn oglašavanje nastaviće da raste i u narednim godinama, ali će načini promocije morati da budu znatno kreativniji.\nU ovom trenutku, naime, na banere odlazi čak 40 odsto ukupnog onlajn oglašavanja, iako se na razvijenim tržištima ovaj vid reklamiranja smatra prevaziđenim. Mobilno oglašavanje je istovremeno na minimalnom nivou, ali je u porastu oglašavanje na internet pretraživačima, među kojima apsolutno dominira Gugl.\nUprkos pozitivnom trendu u poslednjih nekoliko godina, onlajn tržište naše zemlje još uvek ne može da se poredi sa onim u razvijenim zemljama Zapada, ali će sve veći broj internet korisnika i onih koji se primarno informišu na vebu sasvim izvesno obezbediti njegov kontinuiran razvoj. Uostalom, sve je evidentnije i nadmetanje tradicionalnih medija na internetu, što će dodatno ubrzati razvoj onlajn sfere i usvajanje novih trendova.\nTags:Alliance for Audited Media, baneri, eMarketer, mobilno oglašavanje, oglašavanje na internet pretraživačima, onlajn oglašavanje, Stiv King, ZenithOptimedia\n» Oglašavanje i marketing » Oglašivači se sele iz štampe na...


ZABRANjENE ORGANIZACIJE I DALjE DJELUJU\nBIJELjINA, 13. JULA (SRNA) – Organizacije El Haramejn, Benevolens internešnel i Taibah internešnel, čiji je rad zabranjen u BiH, i danas djeluju zahvaljujući ogromnom broju nevladinih organizacija koje su osnovale zbog čega se BiH nalazi na američkim crnim listama, tvrdi Dževad Galijašević, ekspert za islamski terorizam.\nGalijašević u izjavi Srni objašnjava da su ove tri organizacije ključne za obuku i finansiranje terorističkih grupa i da ne treba da čudi što su i na najnovijoj crnoj listi američkog Ministarstva finansija.\nProcjenjuje se da El Haramejn, čije je sjedište bilo u Sarajevu i Zagrebu, kontroliše i finansira više od 300 organizacija u BiH.\nBenevolens internešnel (BIF) zabranjen je rad odmah poslije 11. septembra, ali je u BiH osnovana nova BIF – Bosanska idealna futura, čiji je rad takođe zabranjen.\nGalijašević naglašava da BIF i dalje djeluje jer kontroliše gotovo 1000 nevladinih organizacija u BiH, a ima moć u bankarskom i vjerskom sektoru.\nPrema njegovim riječima, ova organizacija i danas vrbuje radikalne islamiste i finansira terorističke obuke u globalnoj mreži terorizma.\nZa Taibah internešnel kaže da je nastala od najbrojnije Al kaidine vojske i da u BiH, kako se procjenjuje, kontroliše oko 140 nevladinih organizacija.\n“Nikada nije utvrđen tačan broj nevladinih organizacija koje djeluju po kantonima u Federaciji BiH, a procjenjuje se da ih na prostoru cijele BiH ima nekoliko hiljada”, rekao Galijašević.\nOn je naglasio da su tri nevladine krovne organizacije formirale gotovo hiljadu raznih preduzeća na prostoru BiH, kojima je u Americi zabranjeno poslovanje.\nNa najnovijoj crnoj listi Ministarstva finansija SAD nalazi se Bakir Alispahić za koga Galijašević kaže da je ključni čovjek u Savjetu za nacionalnu bezbjednost SDA i da je bio glavni savjetnik smijenjenog ministra bezbjednosti Sadika Ahmetovića.\nAlispahić je, navodi Galijašević, osnovao tajnu muslimansku službu (AID) čiji ljudi i danas rade pod pokroviteljstvom SDA.\n“Sve ove organizacije i ljudi iz FBiH, koji se nalaze na crnim listama, duboko su povezani sa kadrovima SDA jer ih je ta stranka stvorila i ona ih kontroliše”, zaključuje Galijašević.\nStejt department, odnosno američko Ministarstvo finansija, objavilo je najnoviji spisak sa imenima pojedinaca i organizacija kojima se zamrzava sva eventualna imovina u toj zemlji i kojima je zabranjen ulazak u SAD.


Narodna stranka Zaječar: Prekinite sa uništavanjem naše Kraljevice - Glas Zaječara\nPočelo uređenje Paviljona, Rimskih stepenica i Istočne tvrđave: Radnici krče šiblje\nHome Politika Narodna stranka Zaječar: Prekinite sa uništavanjem naše Kraljevice\nNarodna stranka u Zaječaru oglasila se saopštenjem i zahtevaju da se prekine sa uništavanjem Kraljevice i menjanje njenog izgleda.\n„Mi ZAJEČARCI, od kojih je većina nas i prohodala na našoj KRALJEVICI svedoci smo ovih dana da se ponos našeg grada, pluća grada, čuvena Park šuma „Kraljevica“ (na platou prema zapadnoj tvrđavi) uništava od nepoznatih naručioca i izvršilaca radova, koji sa teškom mehanizacijom devastiraju i menjaju izgled naše Kraljevice!???!\nDa paradoks bude veći, dok radnici JKP „Timok održavanje“ posle mnogo godina vredno krče šiblje na prostoru oko „Paviljona“, nesposobni čelnici tog preduzeća žmure nad uništavanjem drugih delova Park šume „Kraljevica“!?!\nNaopaka, nakaradna, nesposobna gradska vlast SNS-a, ne samo da se pokazala kao najgora u istoriji Zaječara, već je i štetočinska i pogubna za životnu sredinu, jer postaje „grobar“ naše Kraljevice!!!\nPrvo su počeli, a nikad završili, sa „klozet naseljem“ u srcu Kraljevice, a sada dozvoljavaju da se sa teškom mehanizacijom uništava ostatak Park šume „Kraljevica“, što je nedopustivo.\nZato, mi postavljamo otvorena pitanja gradskoj vlasti, predvođenu Boškom Ničićem:\nKO JE NARUČILAC RADOVA, KO JE IZVRŠILAC RADOVA, ZBOG ČEGA SE IZVODE RADOVI I KO IM JE I ZAŠTO DOZVOLIO DA NAM SE UNIŠTAVA KRALJEVICA???\nNa kraju mi članovi Narodne stranke u Zaječaru, kao odgovorni i zabrinuti ljudi poručujemo: PREKINITE SA DALJIM UNIŠTAVANJEM KRALJEVICE, NE DAMO NAŠU KRALJEVICU!!!“– kaže se u saopštenju GrO Narodne stranke Zaječar.\nPrethodni tekstPočelo uređenje Paviljona, Rimskih stepenica i Istočne tvrđave: Radnici krče šiblje\nĐilas: Tvrdim da će Vučić da padne na aprilskim izborima, Ponoš je najbolji kandidat za predsednika\nNarodna stranka Zaječar: Prekinite sa uništavanjem naše Kraljevice 26/01/2022\nPočelo uređenje Paviljona, Rimskih stepenica i Istočne tvrđave: Radnici krče šiblje 26/01/2022


Domaći proizvodi na koje smo ponosni!\nSaopštenje za medije - arhiva\nBeograd, 23.10.2018. godine\nSa rekordnim prometom od 10,9 milijardi RSD i rastom od 29,3 odsto kompanija dm drogerie markt je zaključila poslovnu 2017/18 godinu u Srbiji, što je rezultat uspešnog i odgovornog poslovanja, 14 godina na tržištu Srbije. Zaključno sa 30.09.2018 dm drogerie markt posluje sa prodajnom mrežom koju čini 91 prodajni objekat u 25 gradova širom Srbije i sa preko 850 zaposlenih.\nPored 10 novih otvaranja dm je preuredio i modernizovao 8 postojećih objekata čime je kupcima omogućena još ugodnija kupovina. Tako je kroz investicije u opremanje i modernizaciju uloženo 660 miliona RSD. Izvanredan rast prometa zahtevao je i veće skladišne kapacitete pa je moderno opremljen distributivni centar kompanije proširen na skoro 11.500 m2.\ndm drogerie markt u Evropi ostvario je rekordan promet od 10,7 milijardi EUR, uz razvoj prometa od 4,3% u odnosu na proteklu poslovnu godinu, čime je dokazao da je vodeći drogerijski lanac na evropskom tržištu. Grupa dm drogerie markt trenutno posluje u 13 zemalja Evrope, sa mrežom od preko 3.500 prodajnih objekata i sa preko 61.000 zaposlenih.\n„U prethodnoj godini intenzivno smo radili na inoviranju naše ponude proizvoda i usluga, kao i uvođenju novih brendova. Opredeljenost i posvećenost lokalnom tržištu rezultiralo je sa preko 12 miliona obavljenih kupovina u protekloj poslovnoj godini, što potvrđuje poverenje koje smo stekli kod naših kupaca. U narednom periodu dm drogerie markt u Srbiji će nastaviti sa dinamičnim ulaganjem u otvaranje nove i modernizaciju postojeće infrastrukture, a u planu su i brojne inicijative za podršku zajednici“, istakla je Alexandra Olivera Korichi, direktorka dm drogerie markt Srbije i Makedonije.\nKompanija je posebno ponosna na kontinuiranu podršku koju pruža ženama. U prilog tome govori i činjenica da su 80 odsto zaposlenih žene kao i činjenica da su u okviru rukovodećeg kadra kompanije preko 80 odsto žene. Pored toga, direktorka dm drogerie markt dodaje da im posebnu radost pričinjava 45 novorođenih beba u protekloj godini.\nSa asortimanom od oko 14.000 proizvoda, od čega je preko 1000 proizvedeno u Srbiji, dm drogerie markt važi kao mesto kupovine svega na jednom mestu, iz segmenta lepote, prirodne kozmetike, organske hrane, kao i lične higijene, proizvoda za domaćinstvo i negu beba po povoljnim cenama. Pored toga, dm nudi najveći izbor privatnih robnih marki na tržištu Srbije, sa oko 4000 proizvoda. Dobro poznati dm brendovi, Balea, alverde, dmBio, babylove ili SUNDANCE, imaju indentičan kvalitet u svih 13 zemalja u kojima kompanija posluje. dmBio je brend sa najširim asortimanom organske hrane u Srbiji sa preko 400 proizvoda. Pored daljeg razvoja asortimana privatne robne marke dodatni fokus predstavljaju proizvodi nastali u saradnji sa blogerima i influenserima, kao i brendovi dostupni ekskluzivno u dm drogerijama.\nPored toga, dm drogerie markt se pokazao kao vrlo poželjan poslodavackoji svojim zaposlenima obezbeđuje snažnu podršku, tržišno atraktivne zarade i mnoštvo dodatnih benefita - dve dodatne zarade u toku godine, besplatne zdravstvene preglede, kao i besplatne kurseve nemačkog jezika. Briga o ljudima, njihovom individualnom i profesionalnom razvoju jedan je od primarnih ciljeva kompanije, te je toku 2017/18. poslovne godine, preko 60 % zaposlenih pohađalo preko 40 različitih seminara i obuka. U ovoj PG prvi put sproveden je projekat Ambasadori zdravlja za zaposlene u filijalama i Distributivnom centru, sa ciljem očuvanja i zaštite kičmenog stuba prilikom obavljanja fizički zahtevnog posla, podrške i savetovanja zaposlenih o vođenju zdravog života.\nKao inicijator uvođenja dualnog obrazovanja u Srbiji, pored 27 učenika koji su na praksi u dm drogerijama širom Srbije, od septembra 2018. godine kompanija je podržala uvođenje ovog modela obrazovanja i u sektor Logistike.\nOve godine zaposleni su imali priliku i da budu deo pilot projekta dm akademija, gde su kroz online i prezentnu nastavu, stekli sertifikate drogerista, koji imaju potrebna trgovačka i profilisana stručna znanja kako bi bili što kompetentniji i stručniji ka kupcima.\nU protekloj poslovnoj godini, kompanija dm drogerie markt je kroz različite humanitarne projekte donirala preko 4,5 miliona RSD.\nJedan od omiljenih programa lojalnosti za sve roditelje je dm babybonus, u koji je u upravo zaključenoj 2017/18 poslovnoj godini prijavljeno skoro 45% novorođenih beba u Srbiji. dm drogerie markt sa partnerima darovao je pakete dobrodošlice u ukupnoj vrednosti od preko 30 miliona RSD. Paketi dobrodošlice su darovani svakoj novorođenoj bebi prijavljenoj u program koji čine paket pelena i paket proizvoda za negu.\nAktivnost „Čepom do osmeha“ ima za cilj obezbeđivanje pomagala deci sa invaliditetom i smetnjama u razvoju širom Srbije. Zajedničkom saradnjom kompanija dm drogerie markt, Loreal (brend Garnier) i Udruženja „Čepom do osmeha“ ,koja traje od maja 2017. godine, i podrškom kupaca, kroz sve dm prodajne objekte prikupljeno je skoro 22 tone čepova.\nPod sloganom „Trajna torba za ceo život!“, doživotnom garancijom na dm pamučnu torbu i sa ciljem smanjenja potrošnje plastičnih kesa u svakodnevnoj kupovini, kompanija dm je omogućila kupovinu dm pamučne torbe, koju vlasnici mogu besplatno zameniti novom ukoliko se postojeća ošteti ili pocepa.\nKako bi doprinela razvoju domaće proizvodnje i konkurentnosti domaćih proizvoda na našem tržištu kompanija dm drogerie markt pokrenula je projekat „dm inkubator” kao dodatnu podršku srpskom preduzetništvu, koji srpskim proizvođačima pruža mogućnost da kroz kvalitativan mentoring razviju svoj proizvod i plasiraju ga na domaće tržište kroz lanac dm prodavnica. Učešćem u ovom projektu, koji se realizuje u saradnji sa partnerima Razvojnom agencijom Srbije (RAS), USAID Projektom za konkurentnu privredu i Nacionalnim udruženjem za razvoj organske proizvodnje Serbia Organica, proizvođači iz segmenta hrane, Dijetetskih suplemenata ili kozmetike, stiču mogućnost da svoj proizvod na najbolji način predstave na domaćem i, potencijalno, i drugim evropskim tržištima.


Drustvo - datum: 2018-10-02 NAJSTARIJA POPULACIJA U CRNOJ GORI U NEZAVIDNOM POLOŽAJU\nPenzioneri (ilustracija) Stare mori siromaštvo i samoća\nStarije osobe se suočavaju sa brojnim izazovima kao što su siromaštvo, usamljenost, nedostatak brige i loše zdravstveno stanje, zbog čega je potrebno kreirati dodatne servise podrške, namijenjene prvenstveno starijima koji žive sami i u lošim uslovima. To je saopšteno na konferenciji koju su, povodom 1. oktobra Međunarodnog dana starijih, organizovali Crveni krst Crne Gore (CKCG) i mreža Dignitas.\nGeneralna sekretarka CKCG Jelena Dubak kazala je da su od 2002. godine u 12 opštinskih organizacija Crvenog krsta pružane volonterske usluge, koje su se sastojale od psihosocijalne podrške, pomoći oko kućnih poslova, kao i onih van kuće, poput, kako je pojasnila, zakazivanja pregleda kod ljekara, plaćanja računa, nabavke hrane.\n– Na godišnjem nivou pokrivali smo od 600 do 800 starijih, koji su većinom socijalno ugroženi. U poslednjih pet godina otvorili smo tri kluba za starije koji okupljaju između 20 i 30 članova, kao i veliki broj mladih volontera, sa željom da promovišemo međugeneracijsku solidarnost i zdravo starenje – kazala je Dubak u Pi ar centru.\nProgramska koordinatorka u CKCG Jelena Šofranac navela je da je istraživanje „Položaj starijih osoba u Crnoj Gori i njihovo zadovoljstvo postojećim uslugama podrške” rađeno na uzorku od 900 ispitanika, i da je pokazalo da postoje velike razlike u uslovima života različitih kategorija starijih osoba u Crnoj Gori, tako da treba razvijati različite sisteme podrške, u skladu sa njihovim potrebama.\n– Socijalno ugroženije kategorije starijih osoba imaju veliku potrebu za finansijskom podrškom, pa je i neophodno veće izdvajanje za rješavanje njihovih svakodnevnih problema. Pitanje starijih osoba u Crnoj Gori nije posao samo jedne institucije ili organizacije, pa je potrebno da sve institucije i organizacije civilnog društva zajednički djeluju – poručila je Šofranac.\nSocijalno ugroženije starije osobe su, kako je rekla, lošijeg zdravstvenog stanja, u velikom procentu same žive, pa sve to, kako smatra, utiče na njihovu manju mogućnost da samostalno funkcionišu.\n– Starije osobe su u malom procentu uključene u postojeća udruženja ili organizacije, pa ih treba informisati o njihovom načinu rada i aktivnostima koje se sprovode, kako bi se i oni uključili, što bi doprinijelo kvalitetu njihovog društvenog života, kao i aktivnijem starenju – rekla je Šofranac.\nIz NVO Banka hrane juče je saopšteno da u Crnoj Gori imamo mnogo starih lica koja su na ivici preživljavanja.\n– Niske penzije, mnogo onih bez ikakve materijalne potpore doprinosi ovom stanju. Bolest, materijalne nedaće, nedovoljna briga porodice i društva dovodi ove osobe u bezizlazno stanje. Banka hrane Crne Gore u skladu sa mogućnostima pomaže stare osobe i uviđa mnogo problema sa kojima se suočavaju. Smatramo da smo kao društvo u obavezi pomoći i olakšati starost stanovnicima Crne Gore. Država bi morala imati preciznu evidenciju svih starijih osoba u potrebi i pružiti adekvatan servis (distribuciju hrane, lijekova, garderobe, potrepština za kuću). Gerentodomaćice su samo jedan od načina brige o starima. U svijetu imamo mnogo različitih servisa brige o starima, pa možemo izabrati onaj koji nama najviše odgovara, ali nikako odustati i pravdati se nedostatkom sredstava – kažu u Banci hrane.M.S.\nPokloni za 122 korisnika\nGlavni grad je posredstvom Sekretarijata za rad, mlade i socijalno staranje obezbijedio poklone za 122 korisnika usluge „Pomoć u kući”. Pokloni su, kako je saopšteno iz Sekretarijata za rad, mlade i socijalno staranje, obezbijeđeni povodom 1. oktobra, Međunarodnog dana starih. Nekoliko starijih sugrađana juče su posjetili Slađana Vujačić, zamjenik gradonačelnika, i Ivan Terzić, sekretar za rad, mlade i socijalno staranje.N.S.


Albin Kurti se prvi put obratio Kosovarima posle izbora - Atlantski Savet Srbije\nAlbin Kurti se prvi put obratio Kosovarima posle izbora\nAlbin Kurti, lider Pokreta „Samoopredeljenje“ koji je uz Demokratski pokret Kosova Ise Mustafe ostvario najbolji rezultat na kosovskim izborima zahvalio je preko „Fejsbuka“ svim gradjanima Kosova koji su glasali za njega. Dodao je da će posle njegove pobede na Kosovu uslediti promene i da će ih predvoditi njegov pokret „Samoopredeljenje“. Kurti je u poruci na Fejsbuku naglasio da njega i glasače koji su ga podržali čekaju teški zadaci, ali da to čini njegovu volju jačom. Dodao je da su gradjani Kosova koji su glasali za njega sprečili da „drama zarobljavanja kosovske države ima tragičan kraj“ i najavio da će pokret koji predvodi raditi zajedno sa gradjanima, a ne da će se otuđiti od njih. Kurti je time jasno aludirao na Kadrija Veslija, Ramuša Haradinaja i druge lidere tzv. „Ratne koalicije“ koji su pre ovih vanrednih izbora vladali Kosovom 12 godina.\nInače, jedan od stručnjaka američke NVO „Democratization Policy Council“ Tobi Vogel dao je izjavu za „Radio Free Europe“ iz koje se vidi da se političke tenzije na Kosovu neće smanjiti ni posle pobede Kurtija jer će se za razliku od njega koji se energično protivi bilo kakvoj promeni granica Kosova i davanju teritorijalnih ustupaka Srbiji, predsednik Kosova Hašim Tači zalagati za to.\n„To će komplikovati izglede za nastavak političkog dijaloga sa predstavnicima srpske vlasti jer je „Samoopredeljenje“ protiv bilo kakvih razgovora sa Srbijom o teritorijama. To će na duži rok dovesti u pitanje nastavak dijaloga“, dodao je Vogel.\nIako se ne može poreći da je njegova prognoza realna, izgleda da je zanemario novi momenat-odluku američkog predsednika Trampa da imenuje ambasadora SAD-a u Nemačkoj, Ričarda Grenela za ličnog izaslanika za rešavanje kosovskog problema. Na osnovu toga se jasno vidi da se Trampu žuri da kriza na Kosovu bude rešena pre predstojećih američkih izbora da bi to prikazao kao svoj uspeh tako da više nije pitanje hoće li biti ponovno uspostavljen kosovsko-srpski dijalog već za koliko brzo će on biti završen!\nPrevious NATO uspešno testirao novi sistem\nNext Zašto je čelnik NATO-a pohvalio Grčku?\nGeneralni sekretar NATO-a obraća se istorijskom zajedničkom sastanku Kongresa Sjedinjenih Država\nPredsednik Amerike potvrdio: „Godfri novi ambasador u Srbiji“


SPREMA SE HAOS! Kandidati ne priznaju poraz, spremaju se protesti u Beogradu i Novom Sadu! - Dnevni Žurnal\nSPREMA SE HAOS! Kandidati ne priznaju poraz, spremaju se protesti u Beogradu i Novom Sadu!\nApril 2, 2017 ŽURNAL\nU izbornom štabu Dveri ističu da neće uzimati u obzir preliminarne rezultate CeSID-a i SNS, a da će sa svojim prvim rezultatima na osnovu reprezentativnog uzorka sa 628 biračkih mesta izaći oko 21.30 sati. U štabu Dveri su rekli da je na izborima bilo mnogo nepravilnosti.\n– U Bujanovcu se birački materijal čuvao u kući predsednika biračkog odbora, u Bojniku su se SNS aktivisti javno hvalili krađom glasova – kaže potpredsednik Dveri Predrag Mitrović.\nPortparol Dveri Jugoslav Kirijanović tvrdi da su na biračkom mestu u sportskoj hali u Novom Pazaru, gde je predsednik biračkog odbora bio član Dveri Marko Timotijević, dve grupe od po nekoliko momaka nudili Timotijeviću novac da u kutiju ubaci 1.000 glasova za SNS.\n– On je to odbio i prijavio policiji – rekao je Kiprijanović. U štabu Dveri naglašavaju i neravnopravan tretman kandidata na televizijama sa nacionalnom frekvencijom pa navode da je 56 odsto Vučić bio zastupljen od 3. marta do 30. marta.\nNekoliko funkcionera iz izbornih štabova poraženih najavilo je proteste u Beogradu i Novom Sadu zbog navodne krađe glasova ali i kupovine istih.


NBS smanjila referentnu kamatnu stopu na 3,25 odsto | Kamatica\nPočetna > vest > NBS smanjila referentnu kamatnu stopu na 3,25 odsto\nNBS smanjila referentnu kamatnu stopu na 3,25 odsto\nTekst objavljen: 14.03.2018 13:23\nIzvršni odbor Narodne banke Srbije odlučio je na današnjoj sednici da referentnu kamatnu stopu smanji na nivo od 3,25 odsto. Donoseći takvu odluku, Izvršni odbor je pre svega imao u vidu projekciju inflacije i njenih faktora u narednom periodu.\nU skladu sa očekivanjima Narodne banke Srbije, inflacija je u februaru smanjena na 1,5% međugodišnje, pre svega zbog visoke baze kod proizvoda koji su jednokratno poskupeli početkom prošle godine. Da su inflatorni pritisci niski potvrđuje i bazna inflacija u februaru od 1,3% međugodišnje.\nPrema februarskoj centralnoj projekciji, usporavanje inflacije, po osnovu baznog efekta, očekujemo i u narednim mesecima, a zatim njeno postepeno približavanje centralnoj vrednosti cilja u toku naredne godine, čemu će doprineti i rast domaće tražnje.\nDa su inflatorni pritisci ostali niski ukazuju i usidrena inflaciona očekivanja – finansijski sektor i privreda očekuju da će inflacija kako za godinu, tako i za dve godine dana unapred biti na centralnoj vrednosti cilja (3,0%). Smanjenjem referentne kamatne stope, u uslovima niskih inflatornih pritisaka, Narodna banka Srbije će pružiti dodatnu podršku kreditnoj aktivnosti i privrednom rastu.\nIzvršni odbor je istakao da opreznost u vođenju monetarne politike i dalje proističe iz dešavanja u međunarodnom okruženju, a prvenstveno dešavanja na međunarodnom finansijskom tržištu i kretanja svetskih cena primarnih proizvoda. Neizvesnost na međunarodnom finansijskom tržištu i dalje je prisutna po osnovu monetarnih politika vodećih centralnih banaka, FED-a i Evropske centralne banke, kao i odnosa njihovih valuta.\nIako je kretanje svetskih cena primarnih proizvoda i dalje volatilno, u narednom periodu se ne očekuje njihov znatniji rast. Izvršni odbor ističe i da je otpornost naše privrede na eventualne negativne uticaje iz međunarodnog okruženja povećana zahvaljujući jačanju domaćih makroekonomskih fundamenata i povoljnijim izgledima za naredni period.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 12. aprila 2018.\nNarodna banka Srbije manja referentna kamata nbs referentna kamata referenta kamatna stopa


Sit & Stand - 02 - Kancelarijski nameštaj, stolice, recepcije, metalni nameštaj, opremanje poslovnog prostora - Anaks nameštaj\nPočetna\t/ Kancelarijski nameštaj\t/ Sit & Stand\t/\nProgram Sit & Stand je ekskluzivna linija kabinetskog nameštaja.\nKao centar komunikacije u firmi, kancelarija menadžera bi trebala da ostavlja utisak otvorenosti, zbog čega je Sit & Stand upravo idealan za opremanje ovakvih prostora.\nLakoća strukture omogućila je kreiranje atraktivnog dizajna čistih linija.\nKategorije: Kancelarijski nameštaj, Sit & Stand\nOznake: Anaks, Kancelarijski nameštaj, Sit and Stand\nX4 - 13\nProgram Sit & Stand je ekskluzivna linija kabinetskog nameštaja. Kao centar komunikacije u firmi, kancelarija menadžera bi trebala da ostavlja utisak otvorenosti, zbog čega je Sit & Stand upravo idealan za opremanje ovakvih prostora. Lakoća strukture omogućila je kreiranje atraktivnog dizajna čistih linija.\nX4 – 08


eKapija | Nagrada za inovacioni centar OTP banke - Razvoj inovativnih ideja u finansijskom sektoru\nIzvor: Mina | Utorak, 12.05.2020.| 10:30\nNagrada za inovacioni centar OTP banke - Razvoj inovativnih ideja u finansijskom sektoru\nSvjetski magazin Global Finance drugu godinu zaredom dodijelio je inovacionom centru OTP banke, OTP LAB-u nagradu za najbolje laboratorije za finansijske inovacije.\nIz banke je saopšteno da je, na prestižnom međunarodnom nivou, panel stručnjaka nagradio OTP LAB zajedno sa inovacionim centrima 34 globalne korporacije poput Barclays, Boston Consulting Group, Citibank, Commerzbank, PayPal, UBS i Wells Fargo.\nMagazin Global Finance redovnom dodjelom nagrada odaje priznanje najuspješnijim bankama i ostalim pružaocima finansijskih usluga u raznim kategorijama.\nGeneralni direktor OTP-a, Peter Csanyi, kazao je da ta priča o uspjehu šalje sjajnu poruku i predstavlja dobar primjer kako OTP banka podržava razvoj i realizaciju dobrih ideja sa ciljem da omogući klijentima bankarske grupe blagovremeni pristup poslednjim inovacijama koje povećavaju pogodnosti u svakodnevnom korišćenju bankarskih usluga.\n- Takav uspjeh na međunarodnom nivou potvrđuje da je banka donijela dobru odluku kada je prije tri godine osnovala OTP LAB - dodao je Csanyi.\nDirektor sektora za inovacije u OTP-u, Andrss Fischer, smatra da je osvajanje nagrade izvanredno postignuće, i da će takođe dati novi podsticaj i motivaciju za kontinuirane napore.\n- U trenutnoj situaciji posebno je važno omogućiti našim klijentima još komforniji i bezbjedniji pristup našim servisima i upoznati ih sa najnovijim tehnologijama. Dobar primjer je automatizovano rešenje koje je u roku od samo tri sedmice razvio OTP LAB tim za robotsku automatizaciju procesa. Bez ikakve manuelne intervencije, rješenje omogućava obradu izjava desetina hiljada klijenata koji su se opredijelili za moratorijum na otplatu kredita - rekao je Fischer.\nOTP Banka je osnovala OTP LAB prije tri godine sa ciljem da podrži proces realizacije inovativnih ideja svojih zaposlenih, i radi sa startap kompanijama, inovativnim tehnološkim kompanijama i obrazovnim institucijama u potrazi za pionirskim rešenjima i mogućnostima.\n- Dinamičnim radom i ubrzavanjem procesa digitalizacije, OTP LAB prikuplja i primjenjuje razvojne ideje u banci i šire, i u periodu od tri godine od osnivanja postao je vodeći inovacioni centar. Interesovanje za međunarodni program saradnje bankarske grupe sa startap kompanijama raste kako među članicama naše bankarske grupe tako i širom globalne start up zajednice - dodaje se u saopštenju.\nU okviru OTP startap partnerskog programa, banka je do sada uspostavila veze sa preko 850 startap kompanija i pokrenula pilot projekte sa više od 30 kompanija. Program nudi platformu, fizičku lokaciju i, kada je potrebno, ljudske i finansijske resurse i učešće eksperata OTP banke u realizaciji ideja.\nnagrada za OTP LAB\nnagrada za OTP banku\ninovacioni centar OTP banke


Ski Sarajevo - O nama\nGo Adventures je tour operator iz Velike Britanije sa višegodišnjim iskustvom u organizovanju putovanja u zemljama bivše Jugoslavije za goste iz cijelog svijeta.\nGo Adventures je zahvaljujući podršci i entuzijazmu zaljubeljenika u planinu i zimske sportove iz BiH prije pet godina započeo sa organizovanjem zimovanja na Jahorini u okviru programa pod nazivom Ski Sarajevo.\nU želji da prilagodimo ponudu i gostima iz zemalja regije, u okiviru Ski Sarajeva, od ove godine pokrećemo webstranicu i na lokalnim jezicima sa ponudom smještaja. Pored smještaja još jedna novina u okviru Ski Sarajeva je i škola skijanja osnovana od strane učitelja skijanja iz BiH sa višegodišnjim iskustvom u oblasti skijaške obuke. Na ovaj način je objedinjeno iskustvo iz različitih ali ipak srodnih oblasti a sve u cilju unaprijeđenja turističke ponude Jahorine.\nŠkola skijanja Ski Sarajevo\nJahorina bb, 71 423\nTel: +387 65 597 509


U podne žrijeb u Nionu, koga od rivala mogu dobiti Crvena zvezda i Partizan? - BIGportal.ba\n5 Avgusta, 2019 5 Avgusta, 2019 079\nU Nionu će biti obavljen žreb parova za poslednju rundu kvalifikacija u Ligi šampiona i ligi Evrope. Tačno u podne počeće žreb za plej-of rundu kvalifikacija za Ligu šampiona, tako da će Crvena zvezda saznati ko će joj biti eventualna prepreka na putu ka elitnom takmičenju. Pre toga šampion Srbije…\nU Nionu će biti obavljen žreb parova za poslednju rundu kvalifikacija u Ligi šampiona i ligi Evrope.\nTačno u podne počeće žreb za plej-of rundu kvalifikacija za Ligu šampiona, tako da će Crvena zvezda saznati ko će joj biti eventualna prepreka na putu ka elitnom takmičenju.\nPre toga šampion Srbije mora da prođe Kopenhagen, što neće biti nimalo jednostavno, a kako stvari stoje izabranici trenera Vladana Milojevića imali bi protivnika iz kruga u kojem je šest klubova.\nKako je Crvena zvezda u krugu povlašćenih ekipa, u eventualnom plej-ofu mogla bi da se sastane sa Jang Bojsom, APOELOM ili Karabagom, Slavijom iz Praga i Mariborom ili Rozenborgom.\nCrveno-beli će biti i u bubnju i u žrebu za plej-of fazu kvalifikacija za Ligu Evrope, a to će se dogoditi ako ne uspeju da eliminišu ekipu Kopenhagena.\nI tu se nalaze u grupi povlašćenih ekipa. Mogući rivali u tom slučaju bili bi i timovi sa kojima su se već sastajali, poput Suduve ili Helsinkija ukoliko budu bolji u mečevima sa Makabijem iz Tel Aviva i Rige.\nMogući rivali su i bolji iz mečeva Ararat – Saburtalo, Didelanž – Nome i Šerif – AIK.\nŠto se tiče Partizana, oni prethodno moraju da pobede Malatiju kako bi stigli do plej-of runde.\nUkoliko se to dogodi, biće u grupi povlašćenih ekipa i svrstani su u podgrupu 3. Potencijalni rivali bili bi bolji iz mečeva Tun – Spartak Moskva, Molde – Aris, Lokomotiva Plovdiv – Strazbur, Marijampolj – AZ Alkmar, Nefči – Bnei Jehuda.\nZvizdić od danas na dvije funkcije\nIndija ukida autonomiju Kašmira


Odbor za ustavna pitanja i zakonodavstvo održao je Prvu sednicu, 22. oktobra 2020. godine. Sednicu je, na osnovu člana 25. Poslovnika Narodne skupštine, sazvao predsednik Narodne skupštine Ivica Dačić.\nDo izbora predsednika Odbora, sednici je predsedavao Đuro Perić najstariji član Odbora, narodni poslanik iz Poslaničke grupe PUPS - „Tri P“.\nČlanovi Odbora su većinom glasova za predsednika Odbora izabrali narodnu poslanicu Jelenu Žarić Kovačević iz Poslaničke grupe „Aleksandar Vučić – za našu decu“, dok je za zamenika predsednika izabrana narodna poslanica Marija Jevđić iz Poslaničke grupe Jedinstvena Srbija.\nSaziv Prve sednice Odbora za ustavna pitanja i zakonodavstvo – 22.10.2020.\nObaveštenje o izboru predsednika i zamenika predsednika Odbora\nZapisnik Prve sednice Odbora za ustavna pitanja i zakonodavstvo – 22.10.2020.


požari Архиве - Biznis i Finansije\nHome\tTags\tPosts tagged with "požari"\nBroj požara u regionu Amazona je ovog oktobra udvostručen u odnosu na isti period lane.\nInstitut za istraživanja svemira je pomoću satelitskih snimaka ove godine u oktobru na prostoru poznate brazilske prašume registrovao 17.326 požara. Za razliku od ovog, zaista velikog broja, u oktobru 2019. u Amazonu ih je bilo 7.855.\nOvi podaci su, kako tvrde naučnici, alarmantni zbog toga što u oktobru inače ima više padavina pa to ne bi trebalo da bude mesec pogodan za širenje požara.\nMeđutim, i mimo pomenutog oktobra, ovi incidenti su tokom cele 2020. godine bili, da tako kažemo, gorući problem. Broj požara na prostoru Amazona je u prvih deset meseci godine porastao za četvrtinu u odnosu na isti period prošle.


Grupa bankarskih supervizora Centralne i Istočne Evrope (Group of Banking Supervisors from Central and Eastern Europe - BSCEE Group) je regionalno udruženje čiji je cilj uspostavljanje bliske saradnje između bankarskih supervizora zemalja regiona. BSCEE grupa je posvećena poboljšanju efikasnosti prekograničnog supervizorskog procesa kroz jačanje supervizorskih praksi u zemljama članicama i promovisanje saradnje.\nCBCG intenzivno sarađuje sa članicama grupe Bankarskih supervizora Centralne i Istočne Evrope (BSCEE), učestvuje u izradi Godišnjeg izvještaja i ispunjava preuzete obaveze na planu jačanja regionalne saradnje u oblasti kontrole banaka sa drugim članicama: Albanijom, Bjelorusijom, Federacijom Bosne i Hercegovine, Bugarskom, Hrvatskom, Češkom, Estonijom, Mađarskom, Letonijom, Litvanijom, Makedonijom, Poljskom, Rumunijom, Rusijom, Slovačkom, Slovenijom, Ukrajinom i Srbijom.\nCBCG redovno organizuje susrete sa drugim supervizorima, kao i bilateralne kontakte na različitim menadžerskim nivoima i ima svog predstavnika na ostalim forumima, kao i u komitetima i radnim grupama. Predstavnik CBCG u BSCEE grupi je direktor Sektora za kontrolu banaka.


Politika - datum: 2021-01-11 OŠTRE REAKCIJE OPOZICIJE U CRNOJ GORI I ZVANIČNIKA BIH NAKON POSTUPKA ZDRAVKA KRIVOKAPIĆA\nZdrvko Krivokapić Traže izvinjenje zbog čestitke RS-u Nakon izjave predsjednice RS Željke Cvijanović da joj je povodom Dana RS telefonski čestitku uputio Krivokapić, član Predsjedništva BiH Željko Komšić zatražio je da se crnogorska vlada ogradi i uputi izvinjenje građanima Bosne i Hercegovine\n- Član Predsjedništva BiH Željko Komšić rekao je da čestitke koje je crnogorski premijer Zdravko Krivokapić uputio povodom obilježavanja neustavnog Dana Republike Srpske predstavljaju izraz dubokog nepoštovanja države Bosne i Hercegovine (BiH). On očekuje od Vlade Crne Gore da se u najkraćem mogućem roku ogradi od Krivokapićevog čina i da uputi izvinjenje. Komšić je naveo da je čin čestitke direktno usmjeren protiv suvereniteta države BiH. Prema njegovim riječima, izvinjenje građanima BiH takođe su dužni uputiti i Krivokapićevi koalicioni partneri.\nPredsjednica RS Željka Cvijanović je rekla da joj je povodom Dana RS telefonski čestitku uputio Krivokapić.\nPotpredsjednik Vlade Dritan Abazović kazao je da vlast zvaničnu politiku vodi samo preko zvaničnih kanala komunikacije.\n- Poštovani članu Predsjedništva BiH Željko Komšiću, Vlada zvaničnu politiku vodi samo preko zvaničnih kanala komunikacije. Želimo najbolje odnose sa državama regiona. Ruka prijateljstva pružena je svima, to važi i za BiH - naveo je Abazović.\nDa premijer Krivokapić nije zvanično čestitao praznik predsjednici Republike Srpske (RS) Željki Cvijanović juče su naveli iz njegovog kabineta, tvrdeći da se radilo o privatnom razgovoru.\n- Zvanične čestitke nije bilo, inače bismo je objavili na sajtu Vlade ili na Tviteru. To je bio privatan razgovor premijera sa Cvijanović - kazali su iz Krivokapićevog kabineta.\nIz Demokratske partije socijalista su saopštili da je Krivokapić čestitajući neustavni praznik zvaničnicima Republike Srpske ignorisao odluku institucija BiH. Funkcioner te partije Mehmed Husović naveo je da je Krivokapić čestitao takozvani Dan RS, uprkos činjenici da je Ustavni sud BiH zakon kojim je 9. januar označen kao praznik proglasio neustavnim.\nSocijaldemokrate Crne Gore pozvale su Krivokapića i Abazovića da zbog, kako su ocijenili, diplomatskog skandala i nepoštovanja prijateljske susjedne države i odluka njenih najviših sudskih instanci, upute javno izvinjenje građanima Crne Gore i BiH. Član Predsjedništva SD Nermin Bećirović je kazao da Krivokapić tajnom i organizovanom čestitkom Željki Cvijanović povodom Dana Republike Srpske, dva puta od Ustavnog suda BiH proglašenog neustavnim, potvrđuje svoju pripadnost kuhinji „srpskog sveta“.\nBošnjačka stranka zatražila je da premijer javno odgovori da li je upitio čestitku povodom, kako su naveli, takozvanog Dana Republike Srpske, ili je u pitanju nepostojeća čestitka.\n– Dobro bi bilo da neko Krivokapiću ukaže da nije mjerodavna reperna odrednica evropske geografije vremenska prognoza sa RTS i drugih beogradskih televizija – navodi se u reagovanju BS-a. M.V.\nVujanović tvrdi da je čestitao prije odluke Ustavnog suda\nIz SNP su juče rekli da predstavnici bivše vlasti, svjesni činjenice da u skorije vrijeme neće voditi ni unutrašnju ni spoljnju politiku, zaboravljaju sve ono čime su se nekada ponosili i što su zdušno podržavali.\n– U tom pravcu, predstavnici bivše vlasti su, sasvim neargumentovano i bez ikakvog povoda, osuli paljbu po Krivokapiću pozivajući se na informaciju da je čestitao Dan Republike Srpske. Valja još jednom podsjetiti na 9. januar 2011. godine, kada je tadašnji predsjednik Crne Gore Vujanović uputio čestitku predsjedniku RS i svim njenim građanima – piše u reagovanju SNP-a.\nBivši predsjednik Crne Gore Filip Vujanović kazao je da je Dan Republike Srpske čestitao 2011. godine, prije nego što ga je Ustavni sud BiH proglasio neustavnim. On je to rekao povodom navoda u javnosti da je i on čestitao Dan RS 2011. godine.\n– Čestitku sam uputio 2011. godine na poziv da prisustvujem svečanom obilježavanju, a prije nego je 2016. godine ovaj datum od Ustavnog suda BiH proglašen neustavnim zbog diskriminatorskog karaktera, a na inicijativu tadašnjeg člana Predsjedništva Bakira Izetbegovića – izjavio je Vujanović.


Sarajevo: Muškarac ranjen nožem u grudni koš, uhapšen 19-godišnjak U petak navečer u Sarajevu je došlo do napada nožem gdje je 19-godišnji muškarac ranio 37-godišnjeg sugrađanina nanijevši mu teške povrede.\n20. 06. 2020. u 09:49 Face.ba\nPolicija u sarajevskom naselju Rajlovac dobila je dojavu u petak oko 20 sati da je u u ulici Avde Palića do broja 81 osoba B.H. (1983.) zadobila povrede nanesene oštrim predmetom u predjelu grudnog koša.\nKako navodi MUP Kantona Sarajevo, žrtvi su nakon ukazane pomoći u bolnici "Prim. dr. Abdulah Nakaš" konstatovane teške tjelesne povrede pa je zadržan na daljem liječenju.\nNekoliko sati kasnije, oko 23:30, policija je uhapsila osobu inicijala T.B. (2001.) zbog postojanja osnove sumnje da je izvršio napad na B.H., odnosno da je počinio kazneno djelo ubistvo u pokušaju.\nOn je smješten u prostorije Jedinice za osiguranje objekata i zadržavanje osoba lišenih slobode, a službenici policije nastavljaju rad na dokumentovanju događaja.


Prvo ODUZIMANJE dozvole zbog manipulacije tahografom - Evo šta čeka vozača! - Pluton Logistics\nKao što je nedavno objavaljeno, od 2022. poljska inspekcija drumskog saobraćaja ima zakonske osnove da oduzme vozačku dozvolu vozaču teretnog vozila, u slučaju manipulacije tahografom. Prvi prekršaj je na takav način sankcionisan u ponedeljak, a sada je poznato i kako ceo proces funkcioniše.\nPrvi slučaj manipulacije tahografom zabeležen u Poljskoj u 2022. dogodio se u Lomži na severoistoku zemlje, a reč je o kamionu registrovanom u Litvaniji, koji je bio na putu za Nemačku.\nU pitanju je vozilo koje je, kako prenosi trans.info, “videlo i bolje dane”, a s obzirom na starost koristilo je staromodni analogni tahograf. Policajci su otkrili „značajnu neslaganje“ sa načinom na koji je korišćen – udaljenost između Marijampole u Litvaniji i Lomže je oko 205 km, ali je u evidenciji navedeno da je ta udaljenost bila samo 102 km. Dalje policijske akcije tada su potvrdile neslaganje od oko 100 km.\nKomentarišući prekršaj, predstavnici inspekcije za drumski saobraćaj u Bjalistoku istakli su:\n– Falsifikovanje ili prikrivanje stvarnog radnog vremena ne znači samo nelojalnu konkurenciju, već pre svega predstavlja pretnju bezbednosti na putevima za sve učesnike u saobraćaju.\nInspektori su dodali da je vozač bio iznenađen kada je saznao za nove, oštrije kazne za manipulaciju tahografom u Poljskoj. Zbog prekršaja u drumskom saobraćaju oduzeta mu je dozvola na 3 meseca.\nInspektorat Bjalistoka je u saopštenju takođe objasnio kako taj proces funkcioniše.\nVozačima kamiona koji budu uhvaćeni u sledećim prekršajima:\nkorišćenje tuđe tahografske kartice\nkorišćenje više od jedne kartice\nkorišćenje tuđeg tahografskog listića\nkorišćenje više od jednog listića\nupotreba uređaja za manipulaciju tahografom\nbiće oduzete dozvole na 3 meseca. Službenici će im izdati priznanicu koja uključuje i privremenu dozvolu, koja će im omogućiti da se odvezu kući u određenom vremenskom periodu. Poljski vozači će imati na raspolaganju 24 sata, a međunarodni vozači 72 sata.\n← Veliki planovi Luke Kopar za novu godinu – U 2021. postavljen rekord u pretovaru kontejnera\nTRANSPORT I LOGISTIKA: 15 najzanimljivijih sajmova i konferencija u 2022! →\n11. juna 2021. 11. juna 2021. Milica Milosavljevic


Povodom 15. maja, Međunarodnog dana porodice: Postojeće mere nedovoljne\nProteklih godina, na nivou države, AP Vojvodine i jedinica lokalne samouprave na njenoj teritoriji, uvedene su različite podsticajne mere za poboljšanje materijalnog položaja porodica s decom. Predviđene mere pomoći porodici, između ostalog, obuhvataju palijativnu negu, posebnu zdravstvenu zaštitu dece, trudnica i porodilja, obezbeđivanje ličnog pratioca detetu i učeniku u oblasti socijalne zaštite. Uz to, u oblasti radnih odnosa žene imaju pravo i na naknadu zarade za vreme porodiljskog odsustva i odsustva radi nege deteta. Međutim, iskustva građana koji se Pokrajinskom zaštitniku građana - ombudsmanu obraćaju svojim pritužbama, kao i analize i istraživanja koja je institucija sprovela u nadležnim organima uprave i službama, svedoče o tome da ove mere nisu značajnije doprinele osnaživanju porodice, niti ublažile ekonomsku i psihološku cenu roditeljstva.\nU Godišnjem izveštaju za 2015. godinu, Pokrajinski zaštitnik građana - ombudsman ukazuje na to da je u Republici Srbiji došlo do pogoršanja celokupne socijalne situacije stanovništva i povećanja siromaštva, što za sobom povlači niz drugih problema, te naposletku i ugrožavanje ljudskih prava. Porodica u ovakvim društvenim okolnostima izložena je nizu rizika, počevši od poteškoća u vezi sa zadovoljavanjem osnovnih egzistencijalnih potreba svojih članova, preko problema u ostvarivanju prava na kvalitetnu zdravstvenu i socijalnu zaštitu, obrazovanje i rad, pa sve do toga da i zaposleni roditelji teško uspevaju da usklade svoje porodične i profesionalne obaveze. Ove okolnosti pogađaju sve članove porodice, a naročito decu, žene i starije osobe. Izazovi su utoliko veći ukoliko je reč o samohranim i jednoroditeljskim porodicama, kao i staračkim domaćinstvima.\nUzajamni odnos porodice i društva je dinamičan, a promene koje se dešavaju u njima funkcionišu po principu povratne sprege. Razvijena društvena zajednica nalaže kreiranje i unapređenje programa i propisa po meri porodice i interesu dobrobiti svih njenih članova pojedinačno. To podrazumeva i jačanje kapaciteta lokalnih zajednica za pružanje podrške porodici, ali i konkretne i korenite promene u svim segmentima društvenog života usmerene na osnaživanje roditelja i radno sposobnih članova porodice. Neke od mera koje bi tome doprinele su uvođenje fleksibilnog radnog vremena, pružanje podrške roditeljima u obezbeđivanju odgovarajuće nege i zdravog razvoja njihove dece, promovisanje većeg stepena uključivanja očeva u brigu o deci i ravnopravnog učešća muškaraca i žena u porodičnim obavezama, uključujući i brigu o starijim članovima porodice.


Projekat zgrade socijalnog stanovanja u centru Novog naselja u Valjevu, delo arhitekata Zorana Abadića i Dušana Milovanovića, osvojio je Gran pri, glavnu nagradu 30. Salona arhitekture Muzeja primenjenih umetnosti u Beogradu. Saradnica na izradi projekta bila je arhitekta Olja Jovanović, poreklom Valjevka a izvođačka dokumentacija realizovana je u birou Modul d.o.o. arhitekte Milorada Miška Obradovića, takođe Valjevca.\nProjekat je realizovan prošle godine nakon što je 2005. godine osvojio prvu nagradu na konkursu za objekte na dve lokacije u Valjevu koji su raspisali Opštinska stambena agencija i Društvo arhitekata Valjeva. U obrazloženju Žirija se o nagrađenom projektu između ostalog kaže da su stanovi, „iako malih površna, prostrani” da se „na fasadi koriste uglavnom isti otvori ali na različitim mestima tako da je izbegnuta monotonija” i da projekat odlikuje”arhitektonski minimalistički i savremeni jezik”.\nZa najviše priznanje Salona konkurisali su autori sa 220 radova. Za izložbu pa prema tome i za nagrade Žiri je izdvojio 140 projekata. Upućeni kažu da je ovakva odluka za sve predstavljala iznenađenje ali se i konstatuje da je dobro što je ponovo vraćen značaj projektovanju socijalnih stanova. U tom poslu su se potvrđivala i najveća imena svetske arhitekture. Za arhitektu je ta tema veliki izazov jer mora da se uklopi u limitirani budžet i ispoštuje rigorozne uslove investitora.\nValjevcima je, inače, ovogodišnji Salon više nego berićetan: od četiri preostala moguća pripala su im još dva priznanja: Mileniji i Darku Marušiću za projekat Metals banke u Novom Sadu, već veoma hvaljene za kopleksno i zahtevno ostavrenje a u oblasti publicistike Milanu Maksimoviću za nedavno objavljenu knjigu „Arhitektura i”.\nMeđu 140 radova ovogodišnjeg Salona u galeriji Muzeja primenjene umetnosti uvršten je i projekat Toplane u Valjevu, rad Jasne Lojanice, i projekat zgrade socijalnog stanovanja u Naselju „Sretena Dudića” dvojice autora koji su osvojili „Gran pri” ovoga Salona.


Časopis Industrija :: EU planira da ojača industriju dronovima, komunikacijama i svemirskim saobraćajem\nEU planira da ojača industriju dronovima, komunikacijama i svemirskim saobraćajem\n23.02.2021 Komentari: 0\nEvropska komisija najavila je da će težiti jačanju konkurentnosti ekonomije intenzivnom vojno-civilnom saradnjom u oblasti bespilotne tehnologije i komunikacija i svemirskog transporta.\nCilj Akcionog plana za bližu integraciju civilnog, vojnog i vazduhoplovnog sektora je korišćenje istraživanja i inovacija za poslovne projekte i druge oblasti.\nEU prvi put ima na raspolaganju novac za podsticanje inovacija u tehnologijama koje koriste vojni, svemirski i civilni sektor, uključujući procesore, kibernetiku, kvantne računare i veštačku inteligenciju, rekao je Brisel.\n„U Evropskom fondu za odbranu imamo snažne potencijale za sinergije između inovacija u svemiru, odbrane i civilnih istraživanja i inovacija“, objašnjava evropska komesarka za digitalna pitanja Margrethe Vestager.\n„To nam treba za čitav niz ključnih tehnologija“, dodaje Vestager.\nBrisel najavljuje projekte u oblastima dronova, svemirskih komunikacija i svemirskog saobraćaja.\nDron projekti bi trebali ojačati konkurentnost industrije EU u području sa jakom odbrambenom dimenzijom, dok će svemirske komunikacije pružiti fleksibilne i brze veze u Evropi zasnovane na kvantnoj enkripciji, objašnjavaju oni.\nUpravljanje svemirskim saobraćajem, s druge strane, potrebno je kako bi se izbegli sudari koji su rezultat nagomilavanja satelita i svemirskog otpada, istovremeno obezbeđujući Uniji autonomni pristup svemiru, rekao je Brisel.\n„Plan je da se inovacijama vremenom sistematski i promišljeno daju višestruke svrhe. I da se omogući korišćenje ogromnog inovacionog potencijala istraživača i novoosnovanih preduzeća “, ističe Vestager.\nPrema rečima komesara EU za industriju Thierrija Bretona, projekti će pomoći Uniji da stane na noge, umesto da se oslanja na druge zemlje.\n„To će smanjiti našu zavisnost od ključnih tehnologija i ojačati industrijsko vođstvo koje treba da se oporavimo od krize (pandemija koronavirusa)“, rekao je Breton.


CEP i NALED predložili ekonomske mere za pomoć privredi – Krstarica\nBeta 29. marta 2020. 13:40\nKako je objavio portal EWB (European Western Balkans), CEP i NALED su ukazali da se sa vanrednim stanjem koje je uvedeno u Srbiji zbog pandemije i srpska privreda našla u vanrednim okolnostima i izazovom kakav nije vidjen od svetske ekonomske krize 2008. godine.\nOcenjeno je su neophodne mere za suzbijanje širenja virusa, kao što su ograničenje kretanja gradjana, zatvaranje velikog broja privrednih subjekata u uslužnim i proizvodnim delatnostima, uzrokovali pad tražnje i prekide u lancu snabdevanja sirovinama, povećane logističke troškove, problem izmirivanja zarada i drugih tekućih obaveza, što preti da ugrozi funkcionisanje privrede Srbije.\nSaradnik Centra za evropske politike (CEP) i koordinator Radne grupe Nacionalnog konventa o Evropskoj uniji za poglavlje 4 (Sloboda kretanja kapitala) i poglavlje 9 (Finansijske usluge) Marko Obradović se zalaže za 10 ekonomskih mera koje treba realizovati ne bi li se izbegao „sunovrat”“i smatra da je apsolutni prioritet pružanje pomoći privredi kako bi se sprečilo da se teret dramatično smanjenih prihoda ne prenese na tržište rada, kroz otpuštanje radnika.\n„Potrebna je podrška po svakom zaposlenom za preduzeća, podrška za paušalce, mikro i mala preduzeća. Najlošiji scenario je pritisak na preduzeća da ne otpuštaju, a da država kasni sa podršku, odlaže je ili je pruža u nedovoljnoj meri“, kazao je Obradović.\n„Ovaj sektor je specifičan što se njegova otpornost na šokove meri po otpornosti najslabije banke, zbog efekta panike kome je u ovakvim okolnostima, posebno podložan“, upozorio je Obradović.\n„Pored toga što Poreska uprava neće raskidati reprogram dugova, niti pokretati prinudnu naplatu, a neće ni obračunavati zateznu kamatu na kašnjenje u izmirenju obaveza. Obezbedjena je zaštita gradjana, tako što je propisano ograničenje rasta maloprodajnih cena, kao i maksimalna cena zaštitnih maski od 120 dinara po komadu“, istakao je Radak i dodao da je usvojena i mera koja omogućava da se za vreme vanrednog stanja preusmeravaju sredstva za druge namene u budžetsku rezervu i da se koriste za borbu protiv COVID-19.\n„Tako da nam i dalje nedostaje mera koja bi se odnosila na smanjenje ili ukidanje nekih od tih poreskih obaveza, uvodjenje grejs perioda u plaćanja ili izmenu rokova ili reprograma u otplati“, rekao je Radak.\nMedju merama NALED-a našao se i predlog da se privrednicima obezbede jeftini ili beskamatni krediti za likvidnost, kao i da se najosetljivijim sektorima pomogne u vidu jednokratne finansijske pomoći, kao i uspostavljanje fonda za finansijsku podršku lokalnim samoupravama čije su stanovništvo i privreda najviše pogodjeni posledicama pandemije.\nCEP, NALED i portal EWB uz podršku Evropske komisije sprovode projekat „Pripremi se za učešće“ čiji je cilj proučavanje ekonomskih pitanja u procesu pristupanja Srbije EU i aktivno uključivanje organizacija civilnog društva u pregovore o pristupanju u odabranim ekonomskim poglavljima.


Trend-teks potpisao ugovor o zakupu fabrike Biteks | Herceg Televizija Trebinje\nTrend-teks potpisao ugovor o zakupu fabrike Biteks\nMinistar industrije, energetike i rudarstva Republike Srpske Petar Đokić i direktor preduzeća “Trend-teks” Bileća Senka Starčević potpisali su danas u Banjaluci ugovor između Vlade Srpske i tog preduzeća o zakupu prostora trebinjskog “Novoteksa”, čime će biti obezbijeđen siguran razvoj tekstilne industrije u Hercegovini.\nUgovor o zakupu pogona u Bileći potpisale su vršilac dužnosti direktora preduzeća “Biteks” Persa Klimenta i direktor preduzeća “Trend-teks” Senka Starčević.\n“U ovom trenutku `Trend-teks` u bivšem pogonu `Novoteksa` zapošljava 153 radnika i spreman je da nastavi sa daljim ulaganjima koja će omogućiti brži razvoj i dugoročno novo zapošljavanje više desetina novih radnika”, naveo je Đokić, napominjući da je riječ o partneru koji cijelu svoju proizvodnju plasira na tržište Njemačke, Švedske, Danske, Francuske i Poljske.\n“Sa ciljem očuvanja proizvodnje i radnih mjesta, krenuli smo u razgovore sa rukovodstvom preduzeća `Trend-teks`, koje je pokazalo najozbiljnije namjere i uputilo nam zvanično pismo namjera za zakup poslovnog prostora `Biteksa` u maju ove godine”, rekao je Đokić.\nĐokić je istakao da su namjere “Trend-teksa” pretočene u ugovor koji su danas potpisali direktori preduzeća “Biteks” i “Trend-teks”.\n“Ugovor o zakupu poslovnog prostora `Biteksa` zaključen je na pet godina, sa mogućnošću njegovog produženja, uz obavezu `Trend-teksa` da zaposli 135 radnika po zaključenju ugovora, a nakon toga i dodatnih najmanje 65 radnika do kraja treće godine zakupa”, rekao je Đokić.\nOn je podsjetio da će dinamika zapošljavanja novih radnika zavisiti od poslovnih planova “Trend-teksa”, ali i obezbjeđenja dovoljnog broja kvalifikovanih radnika na tržištu rada u hercegovačkim opštinama.\n“Namjere preduzeća `Trend-teks` za podizanje efikasnosti postojeće proizvodnje i proširenje proizvodnih kapaciteta u Republici Srpskoj su velika šansa i potencijal za razvoj tekstilne industrije ne samo u Trebinju i Bileći, već i na prostoru Hercegovine i Republike Srpske u cjelini”, zaključio je Đokić.\nUgovor o zakupu dijela nepokretne i pokretne imovine ranijeg privrednog društva Industrija konfekcije “Novoteks” Trebinje između Republike Srpske i preduzeća “Trend-teks” Bileća, potpisali su ministar Đokić, u ime Vlade Srpske, i direktor preduzeća “Trend-teks” Bileća Senka Starčević.


Tržišno rešenje: Upoznajte Nialla Fergusona\nat Friday, July 24, 2009 posted by Marko Paunović\n"Njegovo objašnjenje je da se uglavnom radi o potpuno slučajnim događajima, odnosno da se ratovi i drugi veliki događaji ne mogu unapred predvideti. Recimo, dovoljno je da neka budala u generalštabu preceni snagu svoje vojske, pogrešno informiše premijera (ili kralja), pa da rat započne. Ali, iz nekog razloga, istoričari zahtevaju da veliki događaji imaju velike, "duboke" uzroke, nekako nije prihvatljivo reći da je 50 miliona ljudi izginulo tek tako."\nimas odlicnu, malo stariju knjigu "the causes of war" koja se bavi, kako joj ime kaze, uzrocima ratova i to radi prilicno sistematski, tako sto analizira uzorak od preko 100 ratova iz poslednjih oko 200 godina. ispostavlja se da su pogresne procene svoje moci jedan od bitnijih faktora (ne postoji jedan faktor).\nNegde na internetu sam gledao njegovo predavanje gde je poredio V. Britaniju i Nemacku pred prvi svetski rat i SAD i Kinu danas, jako zanimljivo :)\nPobijao je teoriju kako ce ekonomska povezanost spreciti neki njihov buduci sukob.\n(ne znam da li to pominje u ovom video koji si linkovao)\nuglavnom meni jako interesantan covek, preporuka za pogledati bar :)\nNjegova dok. serija "The Ascent of Money" sa BBC-ja moze da se preuzme na www.thebox.biz


Rival Crvenoj zvezdi je ekipa Slvoana iz Libereca, a direktan prenos biće emitovan na Areni sport 1 i Radio televiziji Srbije 1 od 21 čas.\nU prethodnom kolu su remijem protiv Hofenhajma crveno-beli obezbedili proleće u Evropi.\nPobeda nije imperativ u smislu takmičenja i prolaska u nokaut fazu za ekipu Dejana Stankovića, ali jete finansijski imperativ jer UEFA upravo zbog ovakvih situacija ima bogate premije.\nViše od pola miliona evra inkasirali bi crveno-beli trijumfom u Češkoj (570.000 hiljada) što bi i te kako značilo klubu u ovom periodu.\nSRCE DA PREPUKNE, OVE REČI KIDAJU DUŠU Paolo Rosi umro na rukama supruge: Čvrsto sam ga zagrlila i šapnula mu "idi, previše si patio. Samo je zaspao..."\nCrveno-beli samo u jednoj od prethodnih pet utakmica Lige Evrope nisu osvojili premije, na startu takmičenja kada su izgubili od Hofenhajma. Nanizali su onda tri pobede, jednu protiv Slovana i dve nad Gentom, da bi protekle sedmice remizirali sa bundesligašem.


Vesti online / Vesti / Svet / Da li će EU ostvariti san o armiji zbog ove tri stvari?\nDa li će EU ostvariti san o armiji zbog ove tri stvari?\nPlanovi za evropsku armiju decenijama su bili u fioci\nNekoliko godina posle završetka Drugog svetskog rata, ugovorom su bili regulisani svi detalji evropske armije za koju bi vojnike davali Francuska, Nemačka, Italija i zemlje Beneluksa, ali i detalji poput uniforme, jasne komandne strukture.\nPredviđen je bio i Komesarijat koji bi činilo devet predstavnika i koji bi slao vojsku na front, a njega bi kontrolisala Evropska skupština sačinjena od poslanika država-članica.\nDW navodi, da je mnogo toga već bilo spremno za taj "najambiciozniji projekat posleratne Evrope" - koji je u leto 1954. godine propao zbog otpora francuskog parlamenta.\nIpak, nakon što ta Evropska odbrambena zajednica nije uspela, planovi za evropsku armiju decenijama su bili u fioci, a sada su ponovo na stolu, čemu doprinose nedostatak interesovanja američke vlade pod Donaldom Trampom za Evropu, povečhana ugroženost kontinenta zbog Rusije i povlačenje Britanije iz EU, najavljeno za mart 2019. godine.\nNovi početak desio se u novembru 2017. godine, kada je 25 zemalja EU dogovorilo "Stalnu strukturnu saradnju" u vojnim pitanjima, koja predviđa zajedničke projekte naoružavanja, ali i bližu saradnju između armija.\nMinistri odbrane EU ocenili su da bi taj oblik saradnje mogao da bude priprema za formiranje evropske armije, a paralelno sa tim povečhava se i saradnja na nacionalnom nivou.\nPrekogranična saradnja nije samo politički cilj, navodi DW i dodaje da Evropljani na taj način žele i da smanje troškove ili da jedni drugima pruže pristup vojnim sposobnostima koje partner nema.\nPortal kao primer navodi mornaricu jer bi ove godine mogla da počne dogovorena integracija cele nemačke pomorske pešadije (800 vojnika) u holandsku mornaricu, što podrazumeva pravo korišćenja holandskog broda za snabdevanje i podršku "Karel Dorman", koji je pogodan za amfibijske operacije.\nVojnu saradnju u Evropi ne ubrzava samo politička volja, već pre svega vojne potrebe, što važi za manje zemlje kao što je Holandija, ali i za "teškaše" u EU kao što su Francuska ili Nemačka.


Asanž izgubio proces pred sudom u Londonu | Analitika - Informativni Portal\nOsnivac Vikiliksa Džulijan Asanž izgubio je proces pred sudom u Londonu, koji je odlučivao da li je u interesu pravde da preduzme legalne korake protiv njega, jer nije poštovao odredbe uslovne slobode 2012. godine.\nObjavljeno: 13. 02. 2018 - 23:00\n"Uzimajući u obzir faktore za i protiv, smatram da je hapšenje proporcionalan odgovor, iako je Ašanž ograničio svoju slobodu već nekoliko godina", rekla je sudija Ema Arbutnot u svojoj presudi u Vestminsterskom sudu, prenosi Rojters.\nOna je Asanža opisala kao čovjeka koji "želi da nametne svoje uslove na putu pravde", i da se čini da smatra sebe čovjekom iznad zakona, a da želi pravdu samo ako to ide u njegovu korist.\nArbutnot je dodala da nije primijetila da je njegov strah od toga da će ga švedske vlasti isporučiti Sjedinjenim Američkim Državama "razuman".\nZa vrijeme donošenja presude, mala grupa Asanžovih pristalica stajala je ispred suda držeći transparente na kojima je pisalo "Oslobodite Asanža".\nAsanž je pobjegao u ambasadu Ekvadora 2012. godine kako bi izbjegao da bude isporučen Švedskoj, koja ga je tražila zbog navodnog silovanja, što je on poricao.\nAsanž se, inače, više od pet godina nalazi u ambasadi Ekvadora u Londonu, jer strahuje od izručenja Sjedinjenim Američkim Državama, koje namjeravaju da mu sude zbog objavljivanja poverljivih vojnih i diplomatskih dokumenata, što se, inače, smatra najvećim curenjem informacija u američkoj istoriji.\nOn za sve to vrijeme nije napuštao zgradu ambasade Ekvadora, a njegovim advokati su kazali da nije u interesu pravde da ga traže i procesuiraju.


Rudari otišli na odmor - GradPrijedor.com - Portal grada Prijedora\nHome»Sport»Rudari otišli na odmor\nRudari otišli na odmor\n28. maja 2012. 2 Mins Read\nZajedničkom večerom igrača, stručnog štaba, članova uprave, predstavnika sponzora Mladena Jelače i Bože Grbića, odnosno načelnika opštine Prijedor Marka Pavića u restoranu „Monako“ fudbaleri Rudar Prijedora otišli su na zaslužen odmor.\nOsnovni cilj – opstanak u Premijer ligi BiH – je ostvaren, a rezultati koje je postigao trener Velimir Baja Stojnić u teškim uslovima i sa mnogo problema u igračkom kadru su ocijenjeni pozitivno i najvjerovatnije će ovaj trener i u narednoj sezoni sjediti na klupi „rudara“.\n– Glavni cilj je ostvaren i na tome čestitam fudbalerima i stručnom štabu. Pokazalo se da je ispravan potez bio taj što smo morali da presječemo i reagujemo kako bi napravili zaokret, spasili smo klub od ispadanja i ovo treba da nam bude jedna velika škola da se nikada više ne ponovi. Moramo da nastavimo da gradimo klub, a to možemo samo ako svi, baš svi, budemo na istom fonu, od igrača, trenera, gledalaca, grada, sponzora, običnih ljudi… Samo zajedništvom možemo u budućnosti da napravimo iskorak i budemo renomiran klub kojeg će svi poštovati i cijeniti. Predstoji nam mnogo posla prije svega u organizacionom i takmičarskom dijelu. Imamo stručnog trenera kojem bi trebalo dati šansu na duži period da pokuša da stvori jak i homogen sastav koji će se boriti za gornji deo tabele, a u dogledno vrijeme i za Evropu – rekao je predsjednik tročlane Komisije koja vodi klub Nebojša Tomičić, ujedno i vršilac dužnosti direktora.\nPored njega u upravi su i Milorad Šipka, odnosno Rešid Crnalić Gerti, dok je vršilac dužnosti sekretar Milan Milunović Milun. Oni će u ponedjeljak imati sastanak i analizirati sezonu, odnosno pismenim putem će da daju prijedlog daljeg funkcionisanja i organizacije kluba. Poslije toga predsjednik Skupštine Božo Grbić bi trebalo da sazove Skupštinu.\nSlavko Basara – Sportlive.ba


Egipatski parlament odobrio mandat Sisiju za vojnu intervenciju u Libiji | Nova Zora\nEgipatski parlament odobrio mandat Sisiju za vojnu intervenciju u Libiji\nSharif iz izjavio da egipatski parlament neće odgađati da Sisiju odobri “puni mandat” za vojnu intervenciju u Libiji\nU ponedjeljak je održana tajna sjednica na kojoj se odlučivalo o odobravanju mandata predsjedniku Abdelu Fattahu Al-Sisiju za slanje egipatskih snaga u Libiju, rekao je zamjenik parlamenta Sayed Al-Sharif.\nU televizijskom intervjuu u nedjelju navečer, Al-Sharif je rekao da član 152. egipatskog ustava predviđa da država ne objavljuje rat i ne šalje svoje snage u borbene misije. Izuzetak od ove odredbe bila bi nakon odobrenja Predstavničkog doma.\nAl-Sharif je ukazao da interni propisi koji regulišu rad parlamenta “moraju biti povjerljivi kako bi se sačuvala egipatska nacionalna sigurnost”.\n“U ovim situacijama nema većine ili opozicije, svi smo jedan glas da podržimo našu egipatsku državu u suočavanju sa ovim opasnostima”, izjavio je. Kada je u pitanju glasanje o odluci o autorizaciji, “Mi smo respektabilna država sa institucijama, koja uvijek poštuje osnovna pravila za očuvanje ustava. ”\nAl-Sharif je naglasio da je predsjednik parlamenta u Tobruku Aguila Saleh u januaru posjetio egipatski parlament tokom kojeg je zatražio egipatsku intervenciju u Libiji. Saleh je napomenuo da će intervencija egipatske vojske podržati snage LNA, pod vodstvom Halife Haftara, suočene sa napadom snaga vlade Nacionalnog jedinstva (GNA).\nLNA podržavaju Rusija, Egipat, UAE, dok međunarodno priznata GNA uživa podršku Turske i Katara.\nSharif je potvrdio podršku Egipta libijskom narodu i da egipatski parlament neće odgađati da Sisiju odobri “puni mandat”.\nU junu je predsjednik Al-Sisi upozorio da će svako napredovanje GNA prema Sirtu i Jufri biti “crvena linija” koju nije moguće prijeći.\nPočetkom sedmice Al-Sisi se susreo s nekolicinom predstavnika libijskih plemena, koji su najavili svoju podršku egipatskoj intervenciji u Libiji.\nTo se poklapa sa pripremama GNA, koje šalju dodatna pojačanja na linije fronta unutar libijskog obalnog grada Sirta.\nU ovom članku:Abdel Fattah Al-Sisi, Egipatski parlament, libija najnovije vijesti


Savet Evrope: U BiH se krše prava manjina | Autonomija\nPosebno je naglašeno da politički lideri i drugi zvaničnici nastavljaju podele kroz diskriminatorske izjave\nIako priznaje određeni napredak u ostvarivanju prava Roma i u vezi sa integrisanim školama, taj odbor je ocenio da se u BiH, duboko podeljenoj između tri konstitutivna naroda, nacionalne manjine institucionalno diskriminišu i ne mogu u potpunosti da učestvuju u političkim procesima.\n„Uprkos presudi Evropskog suda za ljudska prava, njihovo pravo da se biraju i da dobiju visoke javne funkcije ostaje ograničeno, zbog nedostatka političke volje za izmenu ustavnih i zakonskih odredbi“, kaže se u izveštaju, prenosi klix.ba.\nIzveštaj upozorava da „javni život i dalje obeležava segregacija, posebno prema osobama koje žive van teritorija gde su njihovi narodi u većini koje se suočavaju sa nasiljem, pa čak i zlostavljanjem“.\nPosebno je naglašeno da politički lideri i drugi zvaničnici nastavljaju podele kroz diskriminatorske izjave. Budući da takve izjave nisu osuđene, kako se konstuje u izveštaju, nastala je praksa nekažnjivosti.\nVeoma su mali napori uloženi, kako se ističe, u podučavanju na manjinskim jezicima. Na tim jezicima nema publikacija, emisija, niti se koriste u administrativnim jedinicama.\nStručnjaci Saveta Evrope su utvrdili da je pokazan manji napredak u iskorenjivanju segregacije u obrazovanju.\nRomi se i dalje suočavaju s ozbiljnim poteškoćama i diskriminacijom u zapošljavanju, u zdravstvenim uslugama, obrazovanju i rešavanju stambenih problema. Mnogi žive u odvojenim zajednicama, često u lošim životnim uvslovima, ističe se u izveštaju.\nIako je zabeležen napredak u izdavanju dokumenata i u upisivanju u školu, Odbor ukazuje na stalno prisutnu visoku stopu napuštanja škole, posebno među romskim devojčicama.\nJedna od hitnih mera koje vlasti BiH treba da sprovedu, ističe se u izveštaju, je da zaustave isključivanje od obavljanja javnih funkcija pripadnika manjina.\nSavet Evrope pozvao je na nedvomislenu osudu izjava koje podstiču na etničku mržnju i uklanjanje segregacije u obrazovanju.


Isto pismo su poslali predsedniku Evropskog parlamenta Davidu Sasoliju, predsednici Evropske komisije Ursuli fon der Lajen, visokom komesaru EU za spoljnu politiku i bezbednost Žozepu Borelju, predsedniku Evropskog savjeta Čarlsu Mišelu i članovima saveta, predsjdnicima Predstavničkog doma i Senata u Kongresu SAD, Nensi Pelozi i Žozefu Lihiju, svim evroparlamentarcima, ministrima spoljnih poslova država EU te ostalim relevantnim predstavnicima institucija EU, Saveta Evrope i SAD.\nZvizdić i Izetbegović u pismu upozoravaju na aktuelnu situaciju u BiH i mogućnost eskalacije tenzija koje pravi Milorad Dodik i politika koju vode političari iz RS. Podsetili su na ne tako davna ratna dešavanja, te na sve ono što je usledilo nakon potpisivanja mira, prenosi Srpskainfo.\n– Možemo sa sigurnošću reći da bi BiH danas bila dosta stabilnija i uspešnija država da nije bilo delovanja političke stranke SNSD predvođene Miloradom Dodikom. U poslednjih 15 godina, ispočetka skromno, a vremenom sve otvorenije i drskije, ovaj političar i njegovi saradnici su kočili napredak zemlje na njenom evroatlantskom putu i činili sve da zadrže aparthejd u odnosu na Hrvate i Bošnjake u RS – navodi se u pismu.\nIzetbegović i Zvizdić podsećaju da je u zvaničnim dokumentima s Kongresa iz 2015. godine SNSD kao svoj strateški cilj naveo otcepljenje RS od BiH.\n– U tu svrhu su intenzivirali antidejtonske aktivnosti, kreirali stalne krize i blokade u funkcionisanju države i njenih institucija te drsko provocirali prodržavne političke snage i predstavnike međunarodne zajednice u BiH – pojašnjava se.\nU tom kontekstu objašnjavaju i poslednju odluku bivšeg visokog predstavnika Valentina Incka, koji je, koristeći Bonska ovlaštenja, proglasio dopunu Krivičnog zakona BiH kojom je zabranio slavljenje zločina i zločinaca i negiranje genocida.\n– Na ovu odluku je usledila reakcija vlasti u RS, predvođenu SNSD-om Milorada Dodika, koja je izazvala najtežu krizu u zemlji od potpisivanja Dejtonskog mirovnog sporazuma, koja bi, ukoliko se hitno ne reaguje, mogla rezultovati nesagledivim posledicama – upozoravaju Izetbegović i Zvizdić.\nGovoreći o Dodikovoj ideji “vraćanja nadležnosti entitetima” u pismu navode da je to eufemizam za protivustavno stavljanje van snage zakona države BiH na prostoru RS i formiranje paradržavnih institucija.\n– Parlamentarne stranke koje čine tesnu većinu u Narodnoj skupštini RS, a koje su okupljene oko politike SNSD i predsednika te stranke Milorada Dodika, u proceduru u parlamentu, koji nema nadležnost za to, uputili su zakone kojima pokušavaju na neustavan način van snage staviti zakone koje je usvojila Parlamentarna skupština BiH te zabraniti delovanje Oružanih snaga BiH, SIPA, OBA, UIO BiH i niza drugih institucija države BiH na prostoru RS. To je, prema domaćem i međunarodnom pravu, očigledan napad na ustavni poredak suverene i međunarodno priznate države BiH – navodi se u pismu.\nPredsedavajući oba doma Parlamentarne skupštine BiH su ukazali na činjenicu da su svi državni zakoni i institucije koje su nastale na temelju tih zakona utemeljeni na Dejtonskom sporazumu i Ustavu BiH, čime je predviđena mogućnost preuzimanja nadležnosti od entiteta te da su ti zakoni usvojeni konsenzusom svih parlamentarnih stranaka, među kojima je bio i SNSD.\n– Osnovni princip pravne hijerarhije koji važi u svim demokratskim državama je da niži nivoi vlasti i njihovi parlamenti ne mogu menjati ili stavljati van snage važeće državne zakone – dodaje se.\nIzetbegović i Zvizdić podsećaju da su EU i SAD među potpisnicima Dejtonskog sporazuma i da imaju obavezu reagovati u slučaju kršenja njegovih odredbi te da se očekuju konkretne aktivnosti koje bi potvrdile podršku suverenitetu i teritorijalnom integritetu BiH, piše Kliks.


"DOĐITE I PODRŽITE SRBIJU" Bogdan Bogdanović pozvao publiku na Evropsko prvenstvo u Novom Sadu /VIDEO/ - PRess Serbia | PR PRess team\nPoznati srpski košarkaš, Bogdan Bogdanović, zvezda Sakramenta, pozvao navijače da podrže Srbiju!\nOn je na Tviter nalogu Košarkaškog saveza Srbije poručio navijačima da dođu u dvoranu “Spens” i podrže izabranike Vlade Vukoičića.\n@LeaderOfHorde Bogdan Bogdanović ima važnu poruku za sve vas! DOĐI I PODRŽI SRBIJU!#KSS #reprezentacija #FIBAU16Europe pic.twitter.com/ijb8hURICb\n— Košarkaški savez SRB (@KSSrbije) August 10, 2018\nPodsetimo, “orlići” se nalaze u grupi B sa reprezentacijama Španije, Letonije i Holandije.\nTagovibogdan bogdanović Evropsko prvenstvo press serbia srbija


Parlamentarci razgovarali sa 180 mladih iz Visokog, Doboja, Mostara i Zvornika – Perpetuum mobile\nProjekat „Bolji parlamenti – jača demokratija“, juče je u Parlamentarnoj skupštini Bosne i Hercegovine okupio 180 mladih ljudi iz Visokog, Doboja, Mostara i Zvornika, te im omogućio da kroz razgovor i susret sa parlamentarcima dobiju odgovore na mnoga pitanja koja se tiču položaja mladih u njihovim zajednicama.\nNakon obilaska Parlamentarne skupštine Bosne i Hercegovine i bližeg upoznavanja sa aktivnostima i načinima rada, ovi motivisani omladinci saslušali su šta imaju da im kažu Članica Zajedničkog povjerenstva za ljudska prava Parlamentarne skupštine BiH, Maja Gasal Vražalica, kao i Član Komiteta Parlamentarne skupštine Vijeća Evrope za jednakost i nediskriminaciju, Saša Magazinović. Pitanja je bilo mnogo, a fokus je bio na nezapolsenosti i sve češćem odlasku mladih iz BiH. Pokrenuta je i tema mladih sa invaliditetom, kao i teme u vezi sa rodnom ravnopravnosti, korupcijom i nepotizmom. Ovi mladi ljudi bili su jako aktivni, zanimalo ih je na koji način mogu stupiti u kontakt sa parlamentarcima i pokrenuti određene inicijative u gradovima iz kojih dolaze.\nJoš jednom sa ponosom možemo reći da smo uradili pravu stvar i pozitivnim primjerom pružili šansu velikom broju mladih ljudi iz različitih sredina da otklone neke svoje nedoumice i bar jednim dijelom dobiju odgovore na pitanja koja su u vezi sa njihovim statusom u društvu i državi.\nOvaj projekat podržava Ambasada Kraljevine Holandije u Sarajevu kroz MATRA program.\nTagged on: boljiparlamenti\n← Doprinos Perpetuum-a manifestaciji “Dani studenata Univerziteta u Banjoj Luci”\nPerpetuum mobile članica “Koalicije za borbu protiv mržnje Banja Luka” →


Isplativost toplotne pumpe - Investicija koja se uvek isplati\nIsplativost toplotne pumpeIvan Gutic2016-06-11T18:48:59+00:00\nUlaganje u toplotnu pumpu se uvek isplati, bez obzira na to da li gradite novi objekat ili renovirate stari. Smanjujete svoje izdatke za energiju, povećavate vrednost svog objekta i smanjujete emisiju CO2, na čemu će Vam buduće generacije biti zahvalne.\nSa kvalitetnom toplotnom pumpom, 75% potrošene energije za grejanje objekta i sanitarne vode je besplatno. Ovo znači da će se toplotna pumpa sama otplatiti. Međutim, ne samo to, ukoliko nekada poželite da prodate svoj objekat, sigurno ćete postići veću cenu zahvaljujući ovakvom sistemu grejanja.\nPrilikom gradnje novog objekta, postoji mnoštvo važnih odluka koje treba doneti i jedna od njih je zasigurno dobar sistem grejanja. Toplotnom pumpom možete grejati svoj objekat, grejati sanitarnu vodu, hladiti objekat i čak zagrevati vodu u bazenu i time izbeći ulaganja u više različitih sistema za grejanje/hlađenje. Sem toga, mnoge zemlje, pa i naša, imaju određene visoke zahteve po pitanju energetske efikasnosti za nove objekte, a toplotna pumpa u potpunosti zadovoljava te kriterijume.\nUštede koje se ostvaruju korišćenjem toplotne pumpe zavise od veličine objekta, njegove izolacije, načina na koji je izveden sadašnji sistem grejanja i geografskog područja na kojem se objekat nalazi. Toplotna pumpa može biti prilagođena već postojećim sistemima grejanja, kao što su gas, pelet, peći na čvrsta goriva ili električni kotlovi.\nSvedoci smo napora da se smanji ljudski uticaj na prirodu,poput emisije ugljen-dioksida, eksploatacije fosilnih goriva, zagađenja vodotokova i sl. Toplotna pumpa je u tom smislu jedno od ’najčistijih’ rešenja, obzirom da je njen uticaj na prirodu gotovo zanemarljiv. Ugradnjom toplotne pumpe doprinosite tome da se ovi napori ostvare.\nNe dozvolimo da naši potomci gledaju na nas kao na sebične pretke koji su potrošili sve što se dalo potrošiti.\n„Mi nismo nasledili zemlju od naših predaka, već smo je pozajmili od naših potomaka“ – rekao je indijanski poglavica Bik koji sedi.


U Sjenici i Ivanjici sneg "ugasio svetlo" u nekim kućama\nU Sjenici i Ivanjici sneg „ugasio svetlo“ u nekim kućama\nI. Đ. 7. oktobra 2017. 17:03\nSneg koji je pao na području sjeničke opštine i u Ivanjici prouzrokovao je probleme sa električnom energijom, aIi su putevi prohodni.\nPredsednik opštine Sjenica Hazbo Mujović rekao je za Glas zapadne Srbije da je sneg izazvao kvarove na niskonaponskoj mreži, zbog čega jedan broj domaćinstava nema struju.\nOn je rekao i da su tokom prepodneva pojedini putni pravci bili neprohodni, ali je tokom dana većina njih osposobljena.\nU nižim predleima Sjenice izmereno je oko 10, a u višim oko 25 centimetara snega.\nZamenik predsednika opštine Ivanjica Momčilo Mitrović, kaže da usled snega ima neprohodnih nekategorisanih puteva na nadmorskoj visini većoj od 800 metara, ali da su svi opštinski i državni putevi prohodni.\n„Najviše problema imamo u napajanju električnom energijom. Do pre sat vremena smo imali više od 2.900 domaćinstava bez struje, ekipe EPS-a su na terenu, a u pomoć će nam doći i ekipe sa strane da pokušamo da osposobimo, kako bi što više potrošača dobilo struju“, kaže Mitrović za Glas zapadne Srbije.\nPrema njegovim rečima, problem je nastao usled mokrog snega koji je polomio drveće u šumama i ono je palo i pokidalo žice na niskonaponskoj mreži.\n„Sneg jeste poranio, ali nas nije iznenadio, tako da su sve ekipe na terenu i radi se punom parom i intezitetom. Očekujemo do krja dana, najkasnije do ujutru da sve putni pravci budu prohodni na teritoriji Ivanjice“, zaključio je Mitrović.


Nagrada za najbolju pesmu otišla u Prokuplje - Topličke Vesti\nNagrada za najbolju pesmu otišla u Prokuplje\nMilen Đorđević22. septembra 2021.\nSaša Milovanović (levo)\nPROKUPLJE- Saša Milovanović, organizator književne delatnosti u Domu kulture i članu Književnog društva „Rade Drainac“ u Prokuplju, dobio je nagradu za najbolju pesmu objavljenu 2021. godine na festivalu „Petruški književni sabor“, koji je nedavno održan u mestu Grze kod Paraćina.\n–Ove godine na književnom okupljanju učestvovalo je manje pesnika nego ranijih godina, zbog aktuelne pandemije. U konkurenciji od tridesetak učesnika, nagrada je pripala našem književnom društvu, iako uvek sa ovakvih takmičenja donosimo nagrade, svaka ima posebnu draž. Sabor je održan u prelepom ambijentu netaknute prirode, koja je uvek prava inspiracija za umetnike, kazao je Saša Milovanović.\nNa ovoj manifestaciji on je prokupačko književno stvaralaštvo predstavio zajedno sa pesnikom Ljubišom Krasićem i ističe da je to bila prilika da publici predstave ovu vrstu umetnosti, stvaranu u Prokuplju u periodu između dva sabora, sa posebnim osvrtom na časopis Književnog društva „Rade Drainac“ koji izdaje Dom kulture u Prokuplju.\nTekst je objavljen u okviru projekta „Vreme je za kulturu-Podržimo prave uzore“.


Bend O.Torvald predstavnik zemlje domaćina Evrovizije | OGAE Serbia :: Vaš evrovizijski svet\nNapisao: Miloš Savić u Evrovizija 2017, Ukrajina, Vesti 25. februar 2017.\tKomentari su isključeni\nVečeras je u Ukrajini održano finale izbora na kom je izabran četrnaesti predstavnik ove zemlje na takmičenju za Pesmu Evrovizije. Pravo glasa imao je tročlani žiri u sastavu Konstantin Meladze, Andrej Danilo i Džamala i gledaoci telefonskim putem. U konkurenciji šest pesama, pobedu je odnela kompozicija „Time“ u izvođenju rock benda O.Torvald.\nTakmičari su nastupili sledećim redom (pogledajte nastupe klikom na naziv pesme):\nMada je žiri dodelio maksimalnih 6 poena favorizovanoj Tajani, publika ju je stavila tek na treće mesto, a MELOVIN na prvo, pa se došlo u situaciju da Tajana i O.Torvald, koji je i kod žirija i publike zauzeo drugo mesto, imaju jednak broj poena. Ipak, pravila nalažu da u tom slučaju prednost ima izvođač koji je bolje prošao kod publike, te je O.Torvald proglašen za pobednika.\nGlasovi žirija i publike\nU revijalnom delu šoua nastupili su Džamala, Alma koja će predstavljati Francusku ove godine, kao i Kasia Moš, predstavnica Poljske.\nBend O.Torvald je jedan od uspešnijih bendova u Ukrajini, osnovan 2006. godine u Poltavi, koji iza sebe ima izdatih pet albuma. Trenutnu postavu čine Ženja Galič – vokal, gitara, Denis Mizjuk – bek vokal, gitara, Oleksandr Soloha – bubnjevi, Mikita Vasiljev – bas gitara i Mikola Rajda – klavijature, di-džej.\nPredstavnik Ukrajine, kao zemlje domaćina ovogodišnjeg izdanja Pesme Evrovizije, nastupiće direktno u velikom finalu, 13. maja. I za kraj, pogledajte pobednički nastup!


Vesti – Atrakcija Alonizosa - Grčka dobija svoj prvi podvodni muzej – Travel Magazine\nAtrakcija Alonizosa – Grčka dobija svoj prvi podvodni muzej\nHome » Vesti» Atrakcija Alonizosa – Grčka dobija svoj prvi podvodni...\nFoto: NOAA from Unsplash\nPrvi podvodni muzej u Grčkoj biće otvoren u subotu, 1. avgusta, piše eKapija. Posetioci će na izložbi moći da se dive ostacima i predmetima koji su se nalazili na potonulom brodu iz 5. veka pre nove ere.\nPogledajte spektakularan muzej podvodne umetnosti u Kankunu, te saznajte koje posledice po muzeje će imati pandemija Covid-19.\nMuzej se nalazi na ostrvu Alonizos u Grčkoj, nedaleko od obale susednog nenastanjenog ostrva Peristera, prenosi ANA. Posetioci muzeja obilaziće ga roneći, sami ili uz pomoć profesionalnih ronilaca. Oni koji ne vole da rone, izložbu će moći da prate i na suvom, uz pomoć virtuelne ture i koristeći VR tehnologiju.\nČuvena olupina broda, koja će biti predstavljena na izložbi, smatra se jednim od najvažnijih pronađenih antikviteta, a otkrili su je 1985. ribari sa Alonizosa, nedaleko od stenovite obale Peristera na dubini od 28 metara. Smatra se da je to bio veliki trgovački brod koji je potonuo usred oluje oko 425. godine pre naše ere. Na brodu su bile hiljade amfora sa vinom iz Peparitosa i Mendija, antičkih gradova poznatih nekada po dobrom vinu.


Vesti online / Vesti / Društvo / Čuvaju korene predaka\nČuvaju korene predaka\nTreći put zaredom organizovano je okupljanje nekadašnjih stanovnika sela Sajkovići i njihovih porodica. U subotu, 12. aprila, 200 Sajkovljana i onih koji se tako osećaju poštujući korene svojih predaka, okupilo se u restoranu Bos kod Surčina. Uz muziku orkestra "Dinarski slavuji" i prisećanja zajedničkih dogodovština iz zavičaja, višečasovno druženje su upotpunili i nadigravanjem u bacanju kamena sa ramena, potezanjem konopca, skokom udalj...\n- Cilj nam je da se naša deca upoznaju, a mi koji se nismo videli godinama ponovo sretnemo i evociramo zajedničke uspomene, ali i da se rodbina raštrkana na razne strane ponovo spoji. To su susreti gde se smeje i plače, ali to su suze radosnice - priča Marko Ninković, glavni organizator skupa.\nDruženje bi bilo i masovnije da se ove godine nije poklopio pravoslavni i katolički Uskrs, pa mnogi Sajkovljani koji rade u inostranstvu nisu mogli da dođu.\n"Živu" enciklopediju zavičajnih priča Jovu Rosića (prvi zdesna) pažljivo slušaju Rajo Injac i Miloš Rosić\nBaroši, Ninkovići, Pajčini, Injci, Šormazi, Zagorci, Savići, Rosići, Bogušići, Marjani, Ercezi, Denići, Petrovići, Ivetići, Vještice, Kozomore, Šunjke, Bodražići, Mihajlovi i Mihajlovići obećali su jedni drugima obavezno viđenje i dogodine, kada će okupljanje biti organizovano u Novom Sadu, u čijoj okolini su nastanjene brojne porodice poreklom iz ovog sela podno Troglava, najvišeg vrha Dinare.


Jedan od 7 koraka ka zdravom životu prema Globalnom Wellness danu jeste: večerajte zajedno sa porodicom. Danas kada živimo užurbanim životom i kada nam je gotovo sve neizvesno osim stalnih promena i izazova, porodica nam predstavlja najsigurniju luku, utočište u kom možemo da pronađemo svoj mir. U porodici pronalazimo duševni mir, ljubav i toplinu. Sa članovima svoje porodice možemo da se opustimo, budemo ponovo deca uz našu decu ili uz naše roditelje. Možemo zajedno da se družimo, pravimo planove za budućnost, podsetimo se uspomena iz prošlosti ili jednostavno samo uživamo u omiljenom jelu, muzici, filmu... Ljubav u porodici je bezuslovna. Samo u porodici možemo da budemo potpuno svoji i da se prepustimo uživanjima bez straha da će nas neko zlurado analizirati i osuđivati. Ako nam viđanje i zajednički trenuci sa članovima svoje porodice budu svakodnevica, bićemo sigurno zdraviji i srećniji.